url: =Zomi leh Rohingya :: ZOMI DAILY\nposted on 31 August 2014 at 1:09 pm Lomkholna: News, Politics, Zomi\nDear Netters, Zomivai pen gamsung Journal minthangte panin tam veipi suakkhin hi. Tutung Zomi Forum pen British Council Zangkong tawh a kizom Chin Club te makaihna tawh ECORDS cihzangin hong bawl uh pen 37 veinaahi hi. Tuasungah ZRA vaizong 4 vei bang suakngei a, tunung tuibuak pawi in zonglimsuakmahmah in Pu Kam Lam Khup tanu interview na bang ci le hang mitampi lunglut mahmah hi.\nTuabanah Zomi Media Network nasepna panin li veikhongmahsuakkhin a, tua lo a dangte pen ZCD activies, tam pen hi. A zawdeuh in cencus sungin Rev. Dr. Pau Khan En, Rev. Dr. Do Suan Mung leh Dr. Thang Za Tuan-te interview na 914 vaizong limsuak mahmah hi. Radio lam panin: RFA, VOA, DVB leh Channel pawl khat ah a tawm pen nipi khatin khatveisuak hi. TV lampanin: MRTV. MWD, DVB, leh Skynet ah a hunhunin i ngeinaleh i thute hongsuak leuhleuh thei den hi.\nCensus vaitawh kisai-in Tongsan Group ah a kisuaksakpen minam net ah hongki forward theizel a, isimkhazel hi. Hih group pan hongki forward thutei simciangin i lung honghi mawhsakzong hongki helkha zeuhzeuh hi. Tualaitak in census vai gen nawina hong suaklaitak hi a, hih in mipi lungkhamna guan hi.\nKuakua in a gen zongin Zomi khempeuh in itheih leh thucin inineih ding thu in:\n1. Ne Win hunlai-in mite dotna khatzong omlo in gam sungah minam 135 in hongkoih a, code hongnei sakkim dimdiam sak hi. Tua pen tu dong a kip in a ngaihsunlai om hi.\n2. Tutung census ah tuamah hongzatna hangun minam min code neilo gammi 12 om a, tuate khempeuh in code nambat 914a zangkhawmi hi hi. Tua ahih manin hih code 914 tawhkisai-in, “Hih code nambat (914) pen a neituam aomloh hangin, a zangom hi,” ci-in UN lehKumpi in kipsak uh hi.\nHih census pen Ne Win hunlai aana tawh code nambat kipiak bang hi nawn lo a, ihihna ciat genna hunmanpha (I hihna identity pen identify) i hi hi. Theihbeh ding ah: Hih code 914 a zangminam 12 pen gammi hihna mantak neite vive ihihmanin, thuthang tuamtuam hangin kuamah patauh ding hi lo hi.\n3. Ahih hangin hih 914 pen Bangladesh panin hongpai Rohongya a kicite in 914 a zat ding kumpiin khakcip hi. Ahihhanginhih 914 a zangminam 12 lehRohingya pen a kibang lo ahi hi.\nHih Rohingya vaitawh Zomite thukisaina neikiuhkeuh lo a, gen khoptheih ding zong hi lo hi. Zomite pen Bangladesh panin Kawlgam ah a lutte hi loin, Kawlgam leitang eima neihsa ahi hi.\nThukupna ah Zomi mainawtna hongkhaktan nuamte in eisungah mi pawl khatlim zatmahmah lai ahihmanun: I gam, I minamleh I leitang a bit theihnading in thungetna tawhpan la ciatni, ci-in ZoAw panin kongzawn uhhi. Sia Khen\nPrevious: ‘Know thyself’ i akhiatna tawh kisai kuppihna (Alunglutte simding)\nNext: Zomi te ading lungsim Thusuak


timestamp: atn

url: =Gualzawh na, Matut na icihcih’ A langpangsiam, A phunsan siam kisam hi :: ZOMI DAILY\nposted on 12 August 2014 at 12:56 pm Lomkholna: Article, Hauthang, Zomi\n1.Gualzawhna ihcihzong, A lehlampan hong kiphunsan siam mahmah leh Matut nading naai semsem a, i hoih lohna iki tangsapna teng hong gengen leh Eite kipuah siam semsem nading ahih man in honglangpang siam mahmah ahai ahilo mipil miciim i kisam hi.\n2. Zomi te tungah’ Hehna, Muhdahna, Etsatna akici kammal leh Lai tuamtuam khempeuh Ei Zomi te in ih it mahmah, Lungduai mahmah na leh Thu khualna neih siam na in Gualzawh matutna ahihi.\n3. Nupa khat’ Innkuan khat, Khua khat, Minam khat hihna alak siamthei kilungtuakna, minam a it thukhual te ahih leh Nupa kitawng, Innkuan kitawng Aminam langpan cihte’ Mi namdang te , avengte leh abehte theih in omngei lo te khangto in kizahtak zaw ahihi. Banghang hiam cih leh kipum khat a, aituam ngamtat loh na man in Midang te in zahtak in thupi muh uh hi.\n4. Na dinmun ah haamsia lua kisa in’ nakha kunkun pen nakitehna , Nadin mun omzia akhial na hih man ahihi. Ahih theih leh Nangsang in atomzaw leh atoi zaw Anamneu zaw khat tawh na kiteh kik teh nadin mun asang mahmah Mitampi te etteh ding in anungta siam\nnahihna Pasian in deih ahihi.\n5. Zomi ading in thu hoih agen te Atu ata khang sawnsawn in kizom a, Thuhoih ahi Khansauna , Pilna, Huahna thuhoih thupha in zuizui ding hi a, Zomi maikhak te ahih leh akhanggui kizom in thusia lasia atu ata khang gui in zomzom mimai khakkhak lel tengtawh hunbeibei lel ding ahihi.\n4. Kampau kithei Ngeina kibang Niikteen puansilh kibang Eite in Pasian ih phat ciang in ( Ko Khuano, Ko Siyin, Ko Dim, Ko Zo, Ko Teizang, Ko Ngron, Ko Lusei, Ko Guite, Ko Chin, ) cih tezang sese lo in Pasian aw Zomi te thupha hongpia in cih ikammal pan agingkha ngeungeu Vanglian pa Pasian phatna La dong in isak theihna in Pasian deihsak mahmah Zomi ahih lam kilang semsem ahihi.\n7. Alawhcing adeih bangbang anei akicih Mi, Innkuan, Khua, Minam te in aki ngah dongdong alungkhia ngeilo nasem te ahihi.\n8. Lungsim apicing leh Aciim taktak te in Mipil te thungen te ngai den uh a, Langpan, Phunsan, Kosia in zumkong mangkong ah mithu suah ngei lo te Lungsim apicintaktak minam leh gam maikai mipilciim taktak mimuan huai Pasian mizat mite nahizaw ahihi. Pasian minthang ta hen!\nPrevious: Tedim Post :: 09 August 2014\nNext: Tulaai leitung Thuthang Tuamtuam Updates August 11, 2014\nDahna leh Thunget sakding cialna ~ Pa Pau Nen Mung\nZomi, Zogam, Zopau ~ Thang Siangh\nUSA, Georgia pan Pa Do Thawn Mang (Sezang, Malneu beh) in hongnusia


url: =AZANGH MINAM TUAMTUAMTE\nNgeina kidang azanghte-tawh kizoptuahna\nEnglish sang-a paukam adang azangh zawte-in WaterCare kithuzaaktuahna aneihtheih nading-in anuai-a hong kipia malsiamte’ tung-ah meeklek dinghi:\nGreek, Arabic, Cantonese, Mandarin, Kawlpau (namkampau 5-te– Karen, Chin Hakha, Chin Falam, Zomi & Mizo), Vietnamese, Hindi, Assyrian, Dari, Nepali, Persian, Somali, Sudanese Arabic, Turkish leh Italian\nNa’ tuisaap kamkaih let siam in\nTui leh tui-niinluanna asaap piakna-ah huhna na-kisam hiam? WaterCare pen kamkaih na-letsiam kiik nading-a akigeel ahihi.\nYarra Valley Water’ kalmasa khat ahi WaterCare –in tu leh maailam’ ading-in na’\ntui leh tui-niinluanna asaap vaai na-hawmsiam theih nading-in panpihna geelnate, lamzingte leh nasepte hong sik-hi. Nang-tawh kituak penpen zongsuk inla mu in.\nYarra Valley Water-ah saappiak nengnengte-in na’ baangkua hong sukha mahmah dingpen hong kitelsiam pih-hi. Tua ziak-in WaterCare aki khangkhaan ahihi.\nHih geelna-in na’ tuisaap kamkaih na-letsiam nading oltak-a lampi na-muh theih nading-in kote’ panpihna geelna khempeuh mun khat-ah koihkhawm-hi.\nNa’ ading vaaivenna mu in\nAnuai-a nahvawh meeklek inla kote’ WaterCare geelnate na’ innsung pan-in na’ ngaihsutna hong sungkhia in. Bangzah-a kong huhtheihna-uh lamdang sading hiteh.\nNa’ tuisaap vangik akiam nading lampi na-zonghiam?\nConcession akici khiapna ngahthei na-hihiam?\nTuisaap vaaihawm nading-in hong panpihding na-zonghiam?\nEnglish-pen na’ paukam masa hilo-hiam? Paukam tuamtuam-tawh vaaivensak nading mu thei veve hiteh.\nAlempen-a na-om theih nading\nNa’ tui leh tui-niinpaina asaapte piakzia aki vaaihawm theizawding na-kisamhiam? Nang-tawh kituak penpen nana ensuk in:\nAsaapte ama’ thu-a ana-kipia ziauziauding na-uutna?\nKumkhat lii-vei piakding ahun asauzaw na-kisamhiam?\nTawmtawm-a piak zeuhzeuhding na-teel nuamhiam?\nCentrelink sumpiakte asaang na-hihiam?\nYarra Valley Water website-zong nana hawhthei hiteh.\nHaksatna na-nei laai-hiam? Kopawl hong hopih in\nAzanghte Panpihna Pawl hong huhding hiah om-ung. Khatveivei haksatna honglawh kiimlehpaam kikheelna ziak-in mi khat’ nuntaak khuasakna kikheelthei cih ka-theitel uhhi. We understand that everyone’s lives can change according to circumstance – which can sometimes result in financial challenges. Tuni-in 1800 637 316 –ah kaalthusim kikup nading-in hong hopih in.\nNa’ bank pan-in ana-kipia ziauziau-a bawlna-in hun leh noksakna tampi nuamtuam sak-hi. Kha bangzah-a pia-nuam cihleh na’ piaknopzah teel in. Bankpan-a ana-kidokziauziau ahihleh na’ bank malsimte leh na’ bank pupite-tawh kinahvawh ahihlam thei in. Credit Card tepawl kisaang lo-hi.\nNa’ sumpiakding huntom man-in na-buai hiam? Kumkhat lii-vei na’ piak ciatciat ahun khiintoh nading-in Sumpiak Hun Sottohna Ngetna (Payment Extension Request) laaiphah hong puakziau in.\nNa’ nget sawmleh 1300 362 332 –a kihoteh na’ bank malsimte aneng-atawng gending kigingkhol in.\nNang-tawh akituak penpen piakna geel in\nSmoothPay –pen kaalnihsim ahihkeileh khasim-a na’ tuisum na-piak theih nading-in Yarra Valley Water’ hong geelsak sumpiakzia lamzing khat ahihi. Hihpen na’ baangkua-in kumkhat lii-vei na-piak asaapte ziak-a na’ vangik hong dawnding-in atawmzaw leh a-olzaw-a piaktheih nading cihna ahihi.\nTuisaap kamkaih na-letsiam nading\nSmoothPay –ah minpiakluutna-pen manlaang-in ol-a, kumsim tuisum na’ piakte tungkaan-ah sum hongki lalo-in akhong ahihi.\nHih na-nget sawmleh:\nAzanghte Mapanna Thulakpite 1800 994 789 –ah hong hopih in\nKaalnihsim ahihkeileh khasim-a piak koizaw teel in\nBankpan-a ana-kidokziauziau, credit card ahihkeileh BPAY teel in.\nKumkhat lii-vei asaap piaknate-ah adiak-in asaap tampi lompiak vatding – cihte nangawn-ah dawmtak-a akigeel sumpiakzia geelna-pen muiibunh veve-hi.\nConcession cards akici khiaptheihnate-tawh\nAhinglaai pension ahihkeileh concession cart-te na-leenhiam? Na’ teenna omzia\nzil-in aki ngetleh tui leh tui-niinpaina asaapte concession akici akhiap-tawh hongki saapsak thei dinghi. Hihpen ahinglaai na’ cart tung-a minlehpuamte leh na’ tuisaap piakna saapsumlaai tung-a na’ minlehpuamte kibang sinsending cihna ahihi.\nAngahthei card te-pen:\nDepartment of Veterans’ Affairs Pension Concession Card ahihkeileh Department of Veterans’ Affairs Gold Repatriation Health Card cihte hun khempeuh-ah.\nNgahthei na-hihleh, to lodge a request for concession on your na’ Yarra Valley Water ‘ading-in ngetna na-puak nading-in hiah meeklek in. 1300 304 688-ahzong hong hopih theiteh, na’ card nana kiging pah-in.\nConcession card neilo, ahihang-in ngahding-a na-ki upmawhleh hong hopih in:\nKa’ concession card-tawh bangteng nuamtuam theiding?\nTui leh tui-niinpaina saapna-ah kumsim-in asaangpen za-aseh 50 ciangdong hong kikhiam thei-hi. 2019/20’ ading-in $328.90 ahihi.\nAzenzen-in tuisaap bek cihdaan saapsumlaai khatbek hongki piakleh asaangpen tuisaap khiapna za-aseh 50 hong kipia/khiam ding-a, $164.45 ahihi.\nNa' teenna-a tui leh tuiniin (zunleh-eek, ankhing tuamtuam) saapsumte bangci simding\nSumpiak ziading huhna teeltheihte\nChin Zomi - Payment assistance options\nYarra Valley Water Donghu Lamkhun\nChin Zomi - YVW Hardship Policy\nChoose Tap laaisuah thute\nChin Zomi - Choose Tap fact sheet\nChin Zomi - Health poster\nTuibuuk tuizatlahna lim\nChin Zomi - Bathroom chart\nTui Naam/Keh Koi Ci Bawl Ding\nChin Zomi - How to test for a leak\nTUI NEMTUAM NADING AKIMANGTHEI HEEMGEN PAWLKHAT\nChin Zomi - Handy hints to save water


url: =Gamdang Tung Zomite - Azom (No.5)\nMikang gamah vaimim,kawlkai, baal,mai,cihte anpi bangin kingaihsun hi. Amau vaimim gaphuan bang anpi taktakin tuat uh hi. Zomite’n vaimim gaphuan, kawlkai le baal khawng ne leng,“an sia ne” bangin i kituat uh hi. Mikang gam tung khin napi-in moh (bread) zong ne vet loin buh bekbek an mahin i ngaihsut khekhuai ka sa hi. Nu le pate’n buh mah a cihcih lai-un a tate un, Pizza, Burger, khawng sanginn ah ne ahih manun Zo an pen hong duhpih loh hun hong tungpah ding hi.\nMikang gamah ankamteh, kawlkaiteh,beteh, anzo le mehnal ahi zongin kingah a, Zomi huan nei khempeuh in amau huanah ciing uh hi. Tua bang mehteh mehgah nek ding neite hampha kisa hi. Kawlgamah eima huan pan i nek theih hampha ihih lam kiphawk lo hi. Mikang gamah organic ahih leh mantam a, Zogamah organic bekbek ne ihih lam kiphawkkha lo hi.\nBy: Rev. Dr. JM Ngul Khan Pau


url: =Villa Mieten Khayangan Estate in Bukit Von Bali Luxury Villas!\nKlippe Lage mit atemberaubenden Sonnenuntergang\nVilla Khayangan Estate >\n6 Zimmer $4,850 / Nacht $5,550 / Nacht $5,550 / Nacht\n5 Zimmer $4,850 / Nacht $5,550 / Nacht $5,550 / Nacht\n4 Zimmer $4,850 / Nacht $5,550 / Nacht $5,550 / Nacht\n3 Zimmer $2,800 / Nacht $3,100 / Nacht $3,100 / Nacht\nPreise sind gültig bis 28 Der Januar, 2020 AM.\n11 Den Februar, 2019 — 31 Der Januar, 2022 Nebensaison\nBale im Garten\n25 Minuten (11.1 km) Fahrt nach Jimbaran, 55 Minuten (25 km) Fahrt nach Seminyak Night Life, 35 Minuten (16.1 km) Fahrt nach Bali's Ngurah Rai International Airport.


url: =Zefaniah 2 | Siantongluan.net\nZefaniah 2 |\nA maizum theilo minam aw, hoihtakin thu ngaihsun in.\nAnsi bangin hong kizapkhiat ma, Topa hehna na tungah hong tuk ma, Topa in a hehna hong lah hun a tun ma-in thu ngaihsunin kikhel in.\nKiniamkhiatin, Topa thupiakna a mang Judah gammi khempeuh aw, Topa kiang zuan un. A manin gamta un la, kiniamkhiat un. Tua hi leh Topa hehna hong kilat ciangin, tua hehna hangin gimna panin na peng khathei ding uh hi.\nGaza khuapi-ah kuamah om nawnlo ding a, Ashkelon khuapi kisusia ding hi. Ashdod khuamite suntangpi-in kihawlkhia ding a, Ekron khuamite kipaikhiatpih mang ding hi.\nTuipi gei-ah a gual ten, no Filistia gammite aw, gimna na ngah ding uh hi. Filistia mite tenna Kanaan leitang aw, Topa in nang tungah thu hong khenzo hi. Mi khempeuh a beimang dongin hong susia ding hi.\nTuipi gei-a om leitang aw, tuute gamtatna mun, gamlak na suak lel ding hi.\nJudah mi a omlaite in na gamsung luah ding uh a, amaute in tuucinna-in nei-in, Ashkelon khuasunga om innte sungah zanin lum ding uh hi. Topa ahi amaute Pasian in amaute ompih ding a, citheisak kik ding hi.\nVanglian Topa in hih bangin thu gen a, "Moab mite in ka mite a simmawhna, Ammon mite in ka mite a zahkona leh ka mite gam a sutgawp dingin, a kisaktheih paunate uh ka za khin hi.\nKei pen a nungta Israel Pasian ka hih mah bangin, Moab mite, Sodom mite bangin kisusia-in, Ammon mite, Gomorrah mite bangin kisusia-in, a gamsung uhah lingkung bek pozo-in, a gam uh cikhuk tawh kidimin a sia tawntung suakin, a suaktalai ka mite in a neihsa uh sutin, a gam uh a laksak tak kei leh, ci-in ka kiciam hi," a ci hi.\nAmaute in Vanglian Topa mite simmawhin kihisak uh ahih manin, a kiphatsakna hangun Moab mite leh Ammon mite in hih bangin gim thuak ding uh hi.\nTopa in amaute lausakgawp ding a, leitung pasian-te, neubawl gawp ding hi. Tua ciangin minam khempeuh in amau gam ciat panun amah bia ding uh hi.\nNo Ethiopia mite zong, Topa in hong that ding hi.\nTopa in leilu lamah a khut hong zanin Assiria gam susia ding a, Nineveh khuapi susia gawpin sehnel gam a suaksak ding hi.\nTuu leh bawnghonte tua khuasungah lumin, gan namkim khawk a suak ding hi. Gunva leh gunvapite bangtung zawlah tuangin, tawlet-ah keising khuangin, sangkil tungah va-ak ham ding hi. Taamtak sing tawh a kilam innte maimang ding hi.\nA vangliatna a kisaktheihpih, lungmuang takin a om khuapi, tu-a bangin piang ding hi. Leitungah amau khuapi a lian penin ngaihsun uh hi. Tua hinapi-in gamlak suakin, gamsate omna suak ta hi. A mu mi khempeuh in lamdang sa-in kigaih ding uh hi.\nTedim Lai Siangtho / Laibu: Zefaniah 2


url: =Party Thak ~ Cin Lian Khai :: ZOMI DAILY\nposted on 3 February 2017 at 8:15 pm Lomkholna: Cinliankhai, Myanmar, News, Politics\n88 Generation Peace and Open Society te political party khat tukum 2017 beima phuankhia ding ci-in Frontierte kiang gen uh hi. Nung kha January 2017 in 88 Sangnaupang makaiten mihing 60, party kilamzia ding leh Matpongtin dan ding asem ding miseh khin uh hi.\nHih party thak phuat ding vai pen 88 Sangnaupang makai pan athuak deuh leh akilangh deuh Ko Ko Gyi, Ko Mya Aye and Ko Marky ten tulaitak makaih uh hi.May kha sung in Galkap kumpi deihlo, Democracy kiukna deihte 62 kumpan 2007 ciang nasemte leh 88 members khempeuh tawh hih Party thakvai kikupna nei ding uh hi.\nKo Ko Kyi thongsung ah 17 kum a omkhin pa in, 2015 NLD pan alui theiloh asawtlo in Irawaddyte kiang ah Party thak ka phuan ding cih genkhia khin hi. Dr. Ngo Ngo Tin in zong hih Party thak tawh nasem khawm ding in gen hi.\n90 Kum a NUP ten NLD lel un, tuni tan dong Down cip uh hi. Party sihloh nang a din lengleng zo bek uh hi. 2010 kitel ciang, NLD leh UNA sung ateng in 2008 Upadi bupi deihlohna lakna in kitelna ah demlo a, USDP te amau leh amau akidem uh leh, zo gawp sam uh hi. 2015 kitel ciang NLD leh UNA ten dem uh a, zocip uh hi.\nRelated: Kawl galkapte in Ko Pa Gyi thahna hangin media te lungkimlo\nPolitician honkhat in USDP te gual zawhna pen Galkapte hangh hi ci-in gen uh hi. NLD leh ASSK hihciang atungna pen 88 te hang hi ci-uh hi. NLD sungpan 88 dot in USDP sungpan galkap dot khia leh 2020 ah kitelpi ciang bang acidiam datmei gakdet khol ni.\nPrevious: Myanmar Vice President II Pu Van Thio Zogam hongzin\nNext: Myanmar in Pakistan pan galvanleng leisawm in abawlnading vai kihona neihpih ~ TK Lian


url: =Second Hand :: ZOMI DAILY\nposted on 9 February 2015 at 9:43 pm Lomkholna: Article, ZomiQuavadis\nCarlos . G. Vaise akici Piantit mipil khatin “Courage To Be Myself” cih thulu tawh laibu minthang khat na gelh a, tua sungah a lamdang mahmah thulu khat mah tawh Article ngumngek khat laimai 4 dimin na gelh leuleu. Tua Article thulu pen “ Second Hand People” a hihi. Second Hand tawh kisai tuni kikum dih ni.\nLaigelhpa in a genna ah “ bangma nei lo innkuan sungpan a hong khangkhia ka hihhangin Second Hand akici limlim pen silh theih dingin ka ngaihsun kei hi. Bang hang hiam cileh phalbi laitak a ka sanggampa mawza puanlum ka silh bek zong nuam ka sa kei hi. Midang te sungah om in ka kingaihsun a, kei leh kei ka hihna taktak a mansuah tawh ka kibang hi” ci tangial hi. Himah hi, midangte puan khat ih silh ciangin tua puan sungah ei a om ih hi a, tua puan pen ei neihsa hi lo ahihman in ih lungsim suakta thei taktak lo hi. Hih pen gentehna bek hi napi limtakin ngaihsun lehang mihing atamzaw pen midang neihsa, midangte pilna siamna leh midangte bawlsa nate tungah kinga lua mawk hi hang cih thu hong kilang mahmah hi.\nSecond Hand ih cih ciangin nikteen puansilh bek akigen hi lo hi. Mihing khat mipil hong suah theihna dingin a kigelhsa laibute asim phot loh uh kiphamawh hi. Ahizongin tua khit ciang eilehei aa pilna thak, leitungah a om ngeinai lo ahi mi tampi phattuamna ding ih bawl hong kul hi. Tua bang na hih theih kei leh nang pen Second Hand khat ahilel cihna na hihi. Na pilna tungtawnin midangte sep ngei nai loh khat na sep ding thupi a, na ngaihsutna zong midangte ngaihsutna tawh a kibatden loh ding hong thupi mahmah ding hi. Ngaihsutna thak, vanthak leh a kimu ngei nai lo tampi tak muh theiha hong om ciangin a kikhangto hipan hi.\nApple kungnuai ah papi khat sun thapai thallupsa in om a, amah amu mitampi in mihai sa uh hi. Asawt lo in Apple kung tung panin Apple\ngah khat hong kiasuk a, tua in papipa pen mihai ahihlohzia leitung theih in hong pulaak khia hi. Papipa in Apple kiatna hangin hih ih tenna leitungin “ Gravitationa Force” nei ahihna mukhia hi. Leitung in “Huup theihna” nei hikei leh tua Apple gah pen leilak ah kialo dinga, vantung lamah kiato vengvang ding cihna hi. Hihpa pen Second Hand hi het lo cihpen hong kitel mahmah hi.\nNa om muan in limtak ngaihsun inla, nang leh nang hih thu kidong in “Kei second Hand ka hi hiam?”Pasian in nang pen Second Hand dinga hong bawl hi lo hi. Midangte tawh akibang dingin Pasian in nang hong bawl lo hi cih tel mahmah lecin hong deihsak penpen ingh. Nang pen Second Hand na hi kei hi!!\nZo Sunni pa’n,\nPrevious: Alzheimer natna\nNext: Gensiat siam mi kisam den hi ~ Hau Za Cin\nNa Nu tungah kamkhauh zangh kha kei in\nGamgi leh Minam ~ Dr. Pum Khan Pau


url: =UNICEF in Nigeria ah naupang 80,000 puksi theihding hi ci ~ TK Lian :: ZOMI DAILY\nposted on 15 December 2016 at 11:59 am Lomkholna: News, Thangkhanlian, World\nDec. 15, 2016: Nigeria leilu-nisuahna lamah Boko Haram Islamicte kiphinna leh ngongtatna hangin mihing hoihna ding tawh kisai nasepna ah buaina lianpi (humanitarian crisis) piang a, buaina tuakte huhna (humanitarian aid) a kipuak kei leh kum kik ciangin million kim khat a puksih/kialsih ban-ah naupang 80,000 puksih ding hi ci-in U.N. Children`s Agency UNICEF in zanhal in a patauhna thu pulak hi.\n“Nigeria leilu-nisuahna lam-a Boko Haramte’ kum 7 kiphinna hangin buaina (crisis) pen thakhat thu-in siatgawpna (catastrophe) suak ta a, tu lianin naupang 400,000 puksih theih ding zah in om a, galtai miilion 2.6 a om khin zo a, mi 20,000 val in sih lawh khin zo hi” ci-in UNICEF executive director Anthony Lake in ci hi. Hih naupang 400,000 ten manlang takin kikepna ding (treatment) a ngah kei uh seh nga suah seh khat si ding uh a, tu lian bangin Borno state sung mun tam zaw ah huhna bangmah kipuak thei lo ahih manin naupang tampi in sihna tuak ding hi ci-in gen beh hi.\nBoko Haram ten July kha in galkapte cin’ huhna van pua mawtawte (humanitarian convoy) Maidugiri (Boko Haram piankhiatna mun) panin Km. 70 gamla ah na suam uh a, RGP (rocket-propelled grenade) tawh a kap un bullet-proof mawtaw windshield kha a, UNICEF worker khat, aid workers nih leh galkap nih in liamna tuak hi.\nNigerian President Muhammadu Buhari in UNICEF in huhna a ngah nop manin buaina uang gen uh a, huhna sum a muhte uh huhna nasepna dingin zang loin bullet-proof mawtaw leina dingin zang uh hi ci-in a ngawh ban-ah Boko Haramte galvan lamsang ah kizo khin “technically defeated” a cihna sawt mahmah ta hi. Ahih hangin Nigeria galkap leh a kim-a om gam tuamtuamte galkap “multinational force” ci galkap kipawl ten khuapi leh khuata panin Boko Haramte a hawl khiat zawh hangun gamnuai beel in, sihpih bomb zangin mun tuamtuam suam den uh hi.\nAssociated Press in September kha a kipanin Nigeria gam-a khuapi lianpen leh Nigeria leilu-nisuahna nuam takin a kilut theihna Maiduguri nangawn ah naupang puksih panpan ta hi ci hi. Doctors Without Borders ten November kha-in naupang tul tampi puksih ta a, lupna 110 bek a nei Maidugiri khuapi-a zato inn ah naupang 10%-25% kipuak ta hi ci hi.\nRelated: Rakhine galkap leh Kawlgalkap te Paletwa ah kikap, mi 10 si ~ ZD\nNigeria President Buhari pen March 2015 in president dingin kitelcing a, Boko Haramte beisakna ding leh nekgukna beisakna dingin kamciamna nei hi. Ahih hangin nekgukna bei tuam lo ahih manin Nigerian Senate in government agencies ten huhna sum lutte a nekgukna hangin naupang ten sihna tuak hi cih ngawhna a kan san laitak ahi hi.\nSource: The New York Times/Jagonews24.com/ Thang Khan Lian\nPrevious: Suakta tak a biak piakna ~ Tual Khan Suan\nNext: Christian Hymn te’ tangthu: Kei’ Ading Tam Khang Suangpi\nThuthakTomkimcing 17 Aug 2014\nSuperpowers US leh USSR gamdangte kiteelna ah bangzahvei kigolh uhhiam? TK Lian


url: =Tembaw tungah mi nih :: ZOMI DAILY\nposted on 31 July 2018 at 1:55 pm Lomkholna: Biakna, Dongmung, News\nThupatna: Teembaw i cih in tuipi tunga mihingte khualzinna akizang khat ahi hi. Tuihual le huihpite tuakkha thei hi. Tua haksatnate pen khatveivei ciangin a tuang mite mawhna peuh na hithei zanzan hi. Mihingte i nuntakna sungah zong nisim in teembaw tung tuangin khual a zinzinte ihi hi. Innkuan teembaw; pawlpi teembaw; mission teembaw; khuasung teembaw; minam teembaw etc..,te zangin a zinzinte ihi hi. LST sunga teembaw tuang minihte thu lungngai khawm dih ni.\nJonah pen Nineveh khuapi a pai ding kimlai pailo zaw in Tarshish khua lam zuanin Teembaw tuangin hong zin khia hi. Tuipi laizang hong tun uh ciangin huihpi nakpitak hong nunga a teembaw uh hong kisia dektak liang hi. Tua ciangin mi khempeuh patau in lauthawng uh a, amau pasian tek bia in, kua mawhna hang hiam? ci-in ai a san uh hi.\nAi a san uh leh Jonah tung hong tu mawk hi. Tua ciangin Jonah in mite kiangah “..Hong dom to unla, tuipi sungah hong khia un; tua hileh no adingin tuipi hong dai ding hi; banghanghiam cih leh hih huihpi na thuakna uh keima’ hang ahi hi, cih ka thei hi.., a ci hi (Jonah 1:12). Tuaciangin Jonah domto in tuipi sungah a khiat uh leh tuipi a daai pah hi (v.15).\n2. Sawltak Paul (Sawl. 27)\nSawltak Pawl le thongkia mi pawlkhatte Italy gam zuanin teembaw tawh Rome galkapte a uk bu Julias makaihna in khual hong zin uh hi. Khawlmun Nuam kici khua hong tung uh a, ni tampi a taam uh hi. Khualzin zomin pai kik ding hong geel uh ciangin Paul in, “Lawmte aw, tu-in teembaw tawh khualzin ding lauhuai ta a, teembaw leh a vanpuakte a siat genloh, mihing mahmah zong i sih lawh ding lauhuai hi,” ci-in a ngaihsutna a gen hi (v.10).\nAhi zongin Paul genna mang loin hong pai teitei uh leh, “Leilu Nisuahna Huihpi” hong tuak petpet uh hi. Mi khempeuh lungkham in lamet bei kisa in sih ding bek ngak in a om lai tak un Paul in, “…..tu-in note lunghimawh kei un. Teembaw sia bek dinga, mihing a si kuamah omlo ding hi,” ci-in a gen hi (v.22b).\nAn ne lo, tui dawnlo in ni 14 bang hong hih ciangin Paul in amaute tha pia in an a ne sak hi (v.33-36). Teembaw a siat ciangin tui peekin galkah ding hong kul ta hi, tua ciangin galkapte in thongkiate a tai sim dinguh lauthawng uh ahih manin thah ding a sawm uh hi. Ahi zongin Paul hangin kuamah kithat lo in, a suakta uh hi.\nNang hangin teembaw in huihpi a tuak kha hiam?\nNang hangin teembaw tuangte in lungkhamna a thuak kha hiam?\nNang hangin teembaw tuangte in lungkhamna sung pan lungnopna a ngah hiam?\nNang hangin teembaw sunga gilkial mite’n gilvahna a ngah lawh hiam?\nNang hangin sihna thahna tuak dingte’n suahtakna a ngah hiam?\nNang hangin teembaw tuangte’n a nungta Pasian a theihlawh hiam?\nI nisim nuntakna ah innkuan teembaw, pawlpi teembaw, mission teembaw, khuasung teembaw, minam tembaw,etc..,a tuangtuang ihi hi. I tuanna teembaw in ei hangin haksatna a thuaklawh hiam? Jonah bangin ei hangin a thuaklawh khak leh zong kei khialhna hi, ci thei leng huihpi hong daipah ding hi.\nPaul bangin ih khualzinna ah hong piang thei ding lauhhuainate i pulak thei hiam? I pulak bangin hong kimang kei zongin i tuahkhak buaina sungah i kithuakpihte ading mah in i hanciam veve hiam? Mite adingin lametna khuavak a tangsak, gil a vah sak, nuntakna a honkhia i hizaw hiam? Nang buaina piangsak maw? Buaina veng sak..? Lungdam, Dong Mung\nPrevious: India, Ranchi khuasung ah innkuan mi 7 aki khailumsa in kimukhia\nNext: Malaysia gamsung PPR innsaap vaitawh kisai UNHCR pan zaksakna


url: =Vompi Khat le Lawmta Nih - TUNGZANG NEWS\nVompi gam lapi a tunkhit ciangin singkung tunga pa hong tuaksuk in, "lawm aw, vompi in hong neh zawzen veh ee, na bil gei-ah bang teng hong gen sim khiankhian a hia?" ci-in hong dong hi. Leilak a asi kineih pa zong hong thoto in "lawm aw, vompi in a citak lo, kamciam a pelh thei na lawmte um nawn kei in" hong ci veh aw. ci-in dawngkik hi.\nBill Gates in "Na cih theih mahmah hunin mi tampitakin nang hong thei dinguh aa, na cihmawh mahmah hun in na lawm hoih penpente bekin nang hong thei dinguh hi" cih khat gen ngei hi. Na lawmnu/lawmpa a dingin nang e? lawm hoih khat na hi zo diam? Vaphual itna I cihcih I minam sungah a nungta lai hiam?


url: =Meisan ataisuak teitei Motorcycle khatin numeikhat nawkpai in aha tangnih kitan :: ZOMI DAILY\nposted on 27 September 2017 at 6:50 pm UTC+9:30 Lomkholna: Malaysia, News, Sawltak, World\nMalaysia, Penang State sungah numei khatin Traffic Light khetawh akantan laitak in, Motorcycle khatin nawkkha ahih manin, ahatu tangnih kitan cih theStar pan kiza hi. Tua Motorcycle hawlpa pen Red Light laitak, meisan himahleh taiteitei in khetawh lamkan in apai numeikhat anawktuk ahihi.\nPenang, George Town sung aom Sungai Nibong ah Monday (September 25) ni in thupiang hi a, numeinu pen aha tangnihtak akitan banah avun khawngzong kikuikhagawp cihi.\nHih Motorcycle hawlpa’n aphutkhak laitak CCTV panin Video Record kibawlkha citciat hi. Video sungah numeinu pen lamzik khetawh akanphei hi a, tualaitak in Motorycle khat hattak in Traffic Light ah taisuak zalzal hi.\nKhetawh lamkan numeinu pen thakhatthu in nawkpai in, tua numeinu pen gamlapi ah kilawnkhia hi. Leilak atuksuk ciangin amai tawh tusuk ahih manin, amailam ahatu tangnih kitanglian cimawk hi.\nTua numeinu pen kum 42 aphakhin khat hi a, Accountant nasep asemkhat ahihi. Hih tuahsiatna apianpen Monday nitaklam 6:50pm hunpawl hi a, tuani mahin Police Report bawlsuakpah cihi.\nVideo: Woman losses two teeth after being hit by bike running red light\nMotorcycle hawlpa in meisan kantan in ataihsuk kici a, ahi zongin tua numeinu ataihkhak ciangin phongding, huhding cih sawmhetlo in taisan sawnsawn hi. Tua numeinu pen amathu in damdam in thokhiathei bilbel a, lamkiu ah paikhiathei bilbel hi.\nTua Motorcycle hawlpa pen Police te’n zonsan uh cih kiza hi. Aki matkhak peuhmah leh “Section 41(1) of the Road Transport Act 1987” thukhun tawh kizui in thong kum 2 pan kum 10 bang kiathei bekthamlo, liausum zong RM20,000 bang kipiasakthei hi. Tuaban ah mawtaw hawltheihna Driving Licence zong ki lakkik sakthei hi.\nLamzik kantan pen bangzahta in mei eng “Green Light” ahiphial zongin kidopding thupi mahmah cih hih thuthang tawh khatvei athakin aki phawksak zelzel hihang. Sawltak #zomidaily\nPrevious: Tualthat te 2 pan in Ye Min Thwe Ni 16 sungin Kiman Khin Ta Hi\nNext: Lamka sanggam numei 8 te vai Update (27 Sep 2017)


url: =Kuppihna: Kawlte’ Makaih kipawlnate’ kikhen nate pan Zomite pilna ding :: ZOMI DAILY\nKuppihna: Kawlte’ Makaih kipawlnate’ kikhen nate pan Zomite pilna ding\nposted on 4 May 2016 at 2:21 pm Lomkholna: Article, Khuplianthang, Politics\nPa Khup Lian Thang aw,\nKawlgam suahtakna ngahmadeuh leh ngah zawh akipan tuni ciangdong gam ki-ukna paizia tom-kim-cing in nong pulak khat lung dam hang. Tawm kikup behto mawkmawk lehang-\n1. Kawlgam Politics ah Party kiphuan, aliante tawl khat hoih in gam ading asep uh zong akician tampi omsam napi in, kitam kik pahpah den hi. Gtn US te bang aa Republican, Democrat cih bang in sawt akho ding Party alian, omsuak ngei nailo ahihna thu telhuai thukhat hipah mah hi. History repeats itself acih mah bangin ahun hong tun ciangin tawl khat a gualzo Political Party te in kikhenna mah hong nei thei khading uh cih theihsa hisamai ing. Panmun lente in Mun leh mual leh za kituh khaden thei uh hi.\n2. Kawlgam suahtakna ngah ding in Kawlgam mite liangko kikim in Federal Union ding kicinapi hangin Suahtakna ngah takteh gam-uk ana neite in Unitary Union in hong heiziau mawk uh a, Kawlgam mualtung mite or main ethnic races ahi tuahun akilawhna Chin, Kachin ,Shan, Karen (Karenni or Kayah tawh kigawm) leh Bamar (Mon leh Arakan tawh kigawm) teng ong kikhem tawh kibang hi.Kum sawm cinteh utnon keileh pusuak thei acih Constitution uh humcip pah lel uh hi. Gam ukding pen Prime Minister leh Minister teng hi in Head of State President pen kikheel in ei nam nga in asem deudeu ding pen, Shan, Bamar, Karen te khitteh Kachin leh ei Zomi ong ban man nonlo in gam ukna kikheel ziau hi. Tutung in eimi Vice President hong piak uh pen Kawlte lak ah tulaitak a i makaipinu citna leh thumuhsiamna hi in i muciat hi.\n3. Kawlgam ah liangko kikimnading kilunggulh leh kigen den napi in 1948-1962 kikal Parliamentary Democracy hun in kitangtung sak zolo hi. 1962 kum akipan in Galkap in hong uk in 1974 ah New Constitution tawh Socialist Kumpi hong phut uh ciangin kuamah Union pan pusuak thei nonlo dingin hong gakcipta uh hi. Federal pen deihlolua kisa in Kikhenkhapnading thubul (Pyidaungsu pyokuaizi mu) ciliang in propaganda kikhah zawzen hi.\n4.1988 pan galkap ukna akhauhzaw hong lut ciang Kawlgam minam amasa in nam nga, Ne Win hun in nam giat pen nam 135 in hong khenkham in i lungsim hong thehthang uh hi. 2008 Constitution ciangin Self Administrated Division & Zones ci-in Autonomous Region mun 6 tak ahi Wa, Naga, Danu, Pa-o, Palaung leh Kokang pia in tunidong buaina tamsak semsem pah hi cih i mu hi.\n5.2011 akipan Democracy ki-ukna thak ah hong paipih President U Thein Sein hun in Federal ki-ukna a paiding akam in gengen napi in phihsuah tatak sak zo nailo mawk hi.\n6. Tutung in Civilian Government a tamzawdeuhta hun ahihman in a nasep masak ding athupite apulakkhiat mah bangin hong sepzawh nak uhleh paizia hong man (diktat) thei zawdeuh leh kihampha tatak theita dingin lam-en pha mahmah hang. Zong muanhuai pen uh sa hang. Tulaitak i makaipi nu Daw ASSK ii pilna, gam ading atupna agennate leh alungsim hoih leh sianthona aneihna tawh hong sepna ah Kawlgam kilemdiam in liangko kikim tatak a om zawh nading mapan siamtek leh pilvang takin kipumkhat, kipawlsiam ding kisam mahmah ding hihang cih i muciat ding lam-en hang.\n7. Topa in i thungetnate hong dawngin, akuamah ciat in kiniam khiat in ki-siik in i thum ciat leh akilangtang akisamte ah kibawlphat nak leh Pasian in Kawlgam Thupha hong pia (God Bless Myanmar) ding a i gam hong cidam kik tatak ding hi cih 2 Khang 7:14 na bulphuh ihang. Tua bangin akuamahpeuh in lungsim pua in gamtat hoih gamta ciat lehang a abeisa aa ilawhsapnate khempeuh lawhcing thei tading in lam-en pha mahmah hang. Thumuhsiamna, lunggulhna, lungsim sianthona tawh hong uk gammakaite leh mipi tangpitangta in thu ngen ciat ni cih hoih pen sa ing.\nI deihna leh muhna kikum hihangin i muhdan akibat kei khak leh kisansiam ciatni. Pa Khup Lian Thang hong kuppih khiatna hoihsa kahih mahn hi.\nPrevious: Kawlte’ Makaih kipawlnate’ kikhen nate pan Zomite pilna ding\nNext: Na Nu na It takpi hiam ~ Thang Khawm Pau


url: =Pasal khatin Porn Video a etkawm in azahmawh leh apumpi temtawh kuikekgawp :: ZOMI DAILY\nposted on 22 May 2018 at 9:28 pm Lomkholna: News, Sawltak, Thailand, World\nThai gamsung aom pasal khatin zahmawhvai akihel Porn Video a etkawmkawm in ama pasal zahmawh pen temta tawh kuikekgawp ahih manin zato kipuak cih Daily Mail pan kiza hi.\nTuapa pen Thailand, Bangkok, Khet Nong Chok District sung aom Apartment khat ii inndawl 4 Floor ah aomkhat ahihi. Nungkalsung in thupiang hi a, tuapa minpen Whisanu Srisanao kici a, kum 30 aphakhin khat ahihi.\nAma omna inndei Apartment sungah Smartphone sungpanin Porn Video enkawmkawm in, a Video etin alungsim kilamdang sakgawp in Excite lua in tuabangin agamta kici hi. Tuabangin gamtatna pen Sadomasochism kici a, alungsim kizolo te ii gamtatzia kici hi.\nAma pumpi leh apasal zahmawh te temtawh kuikekgawp in siliang zihziah hi. Azahmawh panin siluangkhia ziahziah in, kangtheilo in aom ciangin amahzong patau mahmah in, acihnading atheihnawnloh ciangin zato Paramedics te sampan hi.\nDoctors te zan 10:45pm hunpawl in tung uh a, tuapa pen amahguak inndei sungah aguaktang in tu in, azahmawh leh apumpi teng liamgawp in sisan luangkhia kawikawi hi.\nTuapa genkhiatna ah hihbangin agamtat khakna pen Porn Video a etnahang hi a, tuabang Video abawlkhia te mawhna hi cisawnsawn hi.\nParamedic te atun ciangin athu adot hangin hoihtak gencian nuamlo in, ahi zongin Porn Video ka etna hanghi ci’n genkhia vevesam hi.\nTua aliamma tengtawh akibawlding in Hospital ah kipuaksuak hi. Bangkok City sungaom Hospital Navamin 9 ah akibawl khitciangin nung Tuesday ni in zato pan kituaksakkhin cih kiza hi.\nMore: Cartoon Video etteh in naupangno khat inndawl 10 na panin Kawllukhu tawh lengkhia\nKorea Drama ahi zongin, Superman Video, Spider Man Video cihte etluatna leh Video sungah lungsim lutsakluatna hangin siatna piangthei cih phawk huaihi. Naupang pawlkhat Superman leh Spider Man Video khawng a etkhit uhciangin inntung khawngpanin alenkhiat sawmkhawngzong omngei kici hi. Sawltak #zomidaily\nPrevious: Vanleng sungah meikhu kidim ahih manin Passenger te patau mahmah\nNext: Nun Nuam Norway Zinna (1) ~ Hau Za Cin


url: =Lesson 11 March 6–12 Itna Gal Kido ~ MUC\nLesson 11 March 6–12 Itna Gal Kido\nAdmin 1:09:00 PM Articles, Sabbath School Lesson\nTu Kaal Sung Sim Ding: Isa. 55:1–7; 55:6–13; 58:1–12; 58:13, 14.\nKAMNGAH: “Gilkial mite an pia-in kisapna a nei mite tungah a kisapnate na piak uhleh na kimkot uha khuamial pen khuavak hong suak ding a, na lungzinna uh nitaang hong bang ding hi” (Isaiah 58:10).\nLincoln, Nebraska –ah Jewish cantor (biakpiakna makai) khat leh a zi, phone tawh kihopih a, lauhuai kam hoih lo tuamtuam za den uh hi. A sawt lo-in tua bangin a hopih pen mi gilo minthang Ku Klux ahihlam theikhia uh hi. Amah ahihlam a theih uh ciangin police tungah pulaak thei hi napi, pulaak lo-in lampi dang khat geel uh hi. Hih migilopa pen khebai khat ahihlam thei uh hi. A innah va pai-in aksa va puak uh hi. Hih mi gilopa in hehna, muhdahnate beimangin itna tawh hong kidim hi. Hih nupate ama kiang va hawh zelzel uh a, a sawt ciangin kilawmta thei uh hi. Hih mi gilopa in Jew biakna zui dingin khentat hi.\n“Kei deih antanna hih bang ahi hi: gitlohna khaute phelin, hakkol savun khaute phel a, a kinengniam mite khahkhia-in thuman lohna hakkol khempeuh suktan ding ahi hi. Na an uh a gilkialte tawh nekmaw unla, inn nei lo a zawngte na inn sung uhah paipihin, tangguakin aom mite puan silhsakin, na mipihte uh kiang panin bu lo ding hi lo na hi uh hiam? (Isa. 58:6, 7). Nupate in amau tungah a gilopa thupha bawlin, tua gilopa in kikhelin mi hoih khat suak ahih manin gitlohna nusia-in thuman tawh nungta hi.Kamsangpa Isaiah in eite nuntakpih ding thu guipite hong hilh hi.\nManpiak kul lo-in lei un (Isa. 55:1–7)\n“A dangtak mi peuhmah tui phualah hong pai un. An neilote aw, hong pai unla hong ne un! Hong pai un; a man ding bangmah piak kul lo-in leenggah tui na duh zahzah uh hong ne un” (Isa. 55:1). Hih in a kilehbulh thu bang pulaak hiam?\nNa khutah nek ding an tawi inla, inn nei lo, nek ding nei lote zakin, “ Sum nei lote hong pai unla, an nek ding hong lei un” ci-in a kiko dingin kingaihsun in. Sum nei lo, koi bangin van lei ding uh hiam? Isaiah mah bangin manpiak kul lo, sum lo-in hong lei un, cih thu ngaihsun in (Isa. 55:1). Isaiah thupuak in a khawngkhongin a hong kipia mawhmaisakna a sang dingin hong sam hi (Isa. 55:7). Ahi zongin “ sum tawh lei” cih kammal in mihing kitangsap, mihing in manpha a sakte Pasian in hong pia ding hi, cih a hong theisak kammal hi. I ngah nadingin i piak ding kisam hi. Pasian in Amah tawh i kizopna-ah a khawngkhongin mawhmai-na hong guan hi. Pasian in a khawnkhongin a hong piak hangin manpia lo-in a hong pia mawk ahi kei hi. Ama Sila in a hong thuakna hangin eite in manpiak kul lo-in mawhmai-na i ngah hi. Pasian in man ngen lo-in a hong piak nadingin Amah mah a hong kipia hi.\nEite a hong kitatkhiat nadingin man bangzah kipia hiam? 1 Pet. 1:18,8 19.Koi bangin Isaiah in tatkhiatna a pulaak thu Thuciam Thak in pulaak hiam? Eph. 2:8 tawh enkak in.\nIsaiah in hotkhiat lungdamna thu pulaak. Hih thu mah Thuciam Thak in zong pulaak hi. Gamtatna bulphuhin thuciam bawl lo hi. Hih thuciam lui sangin thuciam thak in vanglian zaw hi; hehpihna tawh hotkhatna kingah hi. Pasian in Adam leh Eve tungah Honpa a na kamciam bangin (Pian. 3:15), hotkhiat ngahna lampi in khat bek in hehpihna tungtawnin upna tawh hotkhiatna a hong kipia hi (Eph. 2:8); “ Pasian hong piakkhong in Khrih sungah tawntung nunna hi” (Rom. 6:23).\nGilgamesh tangthu sungah tawntung nunna a zongkhia khat om hi.Tuhunin zong mi tampi in tawntung nunna lampi zong ciat uh a, amau hoihna bulphuh ahih manin, a zon uh hangin a mawkna suak hi. Tua hangin singlamteh tungah Jesuh hong sihna leh Ama hong hotkhiatna thu i tel ding kisam hi.\nHotkhiatna in a khawnkhongin hong kipia hi; mihing in a thalawh theih hi lo hi. Mihing hoihna, gamtat pha gamtat hoihna in hotkhiatna sung hong tunpih thei lo hi. Ahi zongin a hong kihotkhiat nadingin na khempeuh kipiakhia hi. Hih in bang pulaak hiam? Matt. 10:39, Luke 9:23, 14:26, Phil. 3:8.\nPasian Ngaihsutna leh Ama Lampite (Isa. 55:6–13)\nBang hangin Pasian in Ama ngaihsutna leh Ama lampite in leitung sangin sang zaw hi, ci hi ding hiam? (Isa. 55:8, 9)? Koi bangin a khiatna na thei hiam?\nPasian in leitung vantung na khempeuh leh mihing ngaihsut zawh loh khempeuh piangsak hi, cih pen uplah ding hi lo hi. Mihing in Pasian nasepna i tel zo kei hi. Ciangtan nei lo Pasian mai-ah Ama huhna ngah dingin mihing in kiniamkhiat ding kisam hi; Ama liatna in hong kiniamkhiatsak hi (Isa. 57:15.)\nIsaiah 55:6–9 sim in. Mihing ngaihsutna bang lo-in bangci bangin Topa in Ama ngaihsutna leh Ama lampite pulaak hiam? Mihing theihzawh loh Topa ngaihsutna leh Ama lampi in bang hong hilh hiam?\nNa khempeuh lak panin a lian mahmah thu thuk hotkhiatna thu in kuama telzawh ding hi lo hi (Eph. 6:19). Leitung vantung leh na khempeuh a Piangsakpa in mihingin hong nungta-in gimna leh thuakna tawh kidimin hong nungta a, eite sihtang dingin, mawhna hangin Amah mah a hong si hi. Amah in eite hong hehpih ahih manin Ama sihna hangin eite khempeuh in mawhmai-na i ngah hi. Hih thuman in Pasian piaksak mihing khempeuh a lungdam nading uh ahi hi. “Vantungmi khempeuh in hih hotkhiatna thu theihnopna lungsim nei uh hi. A khang a khanga tatsa mi khempeuh in Pasian hong hotkhiatna thu a tawntungin la-in sasa ding uh hi; a tawntungin hih hotkhiatna thu sin ding uh hi. Tu-in zong hotkhiatna thu i sin ding thu manpha hi lo hiam? Hotkhiatna thu in ciangtan nei lo-in tangzai hi. Khrih in mihingin a hong pianna, Ama sihna leh mawhneite leh Pasian kikaalah palaai a nasepna thu, tawntung tawntungin i sin ding thu manpha ahi hi. Hotkhiatna vantung ento-in Pasian in lamdang ahihna i mu zaw semsem ding hi.” Ellen G. White, My Life Today, p. 3 360.\nNa bawl khak siatnate ngaihsun in: mi tungah na khialhna, mi lungsim a nasak kampau gamtatnate, gitloh kampaunate, nangma hangin a lungkia mite ngaihsun in. Bang bang ahi zongin Jesuh tungtawnin hih mawhnate khempeuh mawhmai-na na ngah thei ding a, tu-in Pasian mai-ah kicinna leh a siangtho nuntakna na nei thei hi.\nAntanpih Lawmte (Isa. 58:1–8)\nIsaiah 58:3 in antanna bang pulaak hiam?\nIsaiah pulaak antan in Mawhsutpi Ni-a antanna hi ding hi. Hih ni-a antanna pen Pasian sawl antanna, hih bek om hi (Siam.16:29, 31; 23:27–32). Hih antanna mah Isaiah 58:3 in pulaak kik a, “ nomau kiniamkhiat tawm un” cih thupiak tawh tonkhawm hi. Tua khit ciangin Siampi Laibu sunga a sawl thute kipulaak kik hi: kiniamkhiatna, antanna a kipan pumpi silesa deihna nialna hi (Late 35:13; Dan. 10:2, 3, 12 tawh enkak in.\nMawhsutpi Ni-in pengkul ging bangin ngaihtak mantakin gamtat ding kizasak hi. Mawhsutpi Ni madeuh 10 a sap hunin tuuki tum a zaksakna phawksakna nei uh hi (Siam. 23:24). Tua banah kum nga ciangin khat vei, Mawhsutpi Ni ciangin, suahtakna Jubilee kum kipatna tangko uh hi (Siam. 25:9, 10 leh Isa. 27:13 enkak in).\nIsa. 58:3–7 sim in. Topa in amaute antanna-ah a lungkimlohna bang thu zasak hiam?Amaute antanna-ah bang khialhna om hiam?\nAntanna tungtawnin amaute in Topa maipha ngah dingin lamen ciat uh hi. Amaute in siatna tawh kidim uh hi. Mawhsutpi Ni hong tunteh silesa deihnate nial uh a, Topa tungah lungdamkohna leh siampi lianpenpa in siangtho pen munah a va lut ciangin a mawhna uh pulaakin Topa mawhmaisakna ngen ciat uh hi. Mawhsutpi Ni-in amaute in mawhmai-na ngahin biakinn kisiansuah hi (Siam. 16 leh Siam. 14 enkak in). Amaute in tua thukhen ni-a suahtakna hangin Topa tungah lungdamin Ama tungah a nuamna pulaak uh hi. Tua bangin amaute lungdamkohna in Pasian maipha a ngah nading uh leh amaute gamtatna-ah Topa thukimpihna ngah dingin kikaikhawm ahi kei uh hi. Amaute mawhna in tua biakbuk niinsak hi. Amaute mawhna niin hangin sisan tawh sawpsianthona kisam uh hi. Hih thute in bang hong hilh hiam cihleh biakna tawh nuntakna leh Khrih nungzui taktak nuntakna in kibang lo ahihna hong hilh hi.\nKoi bangin hihte geel kilamdanna kimu thei hiam? Koi bangin mimal khat ciat in koi dinmunah om i kitheitel hiam?\nAntanna In A Do Thute (Isa. 58:1–12)\nNi sawm a cin khit Mawhsutpi Ni ciangin peengkul kitum hi. Tua in Topa in amaute Kumpi hi; kiniamkhiatin Kumpipa tungah cihtakna nei dingin mipite zasak kikna hi. Amaute in Topa a langpanna uh a kisik theih nadingun kamsangpa in pengkul ging bangin ngaihtakin tangko hi (Isa. 58:1).\nIsa.58:6–12 sim in. Koi bangin Pasian in silesa deihna a nial taktak gamtatna hi, ci-in pulaak hiam? A taktakin anngawlna leh cimawh gentheite huh ding, hunpiakna cihte, koi zaw hamsa hiam? Tua bang gamtatnate in bang thuguipi bulphuh hiam? Koi bangin tua bang gamtatnate in biakna mantaktak nawlkhin hiam?\nMi khempeuh in biakna zui mi hi thei hi; biakna zui-in a hun tawh kizui-in biakpiakna nei uh hi. Ahi zongin biakpiakna bek Topa hong kalh hi lo hi. Jesuh nunzia en in. Ama hunlai –a biakpiakna limtak zui mi khat hi taleh, sawltakte in tua biakpiaknate sangin Jesuh in mi a hehpihna, cinate a damsakna, gilkialte an a piakna, mawhmaisakna thute pulaaak zaw uh hi.\nTopa in leitungah a thuman a hilh a pulaak ding mi ahi a, pawlpi ahi zongin hong zong hi. Jesuh sunga thuman sim loh bang thu dang deihhuai om ding hiam? Nek ding leh nek loh ding thukhamte maw, ahih keileh gilkialte anpiakna maw, ahih keileh Sabbath ni tawlngakna maw, ahih keileh kipiakkhiatna tawh huhna kisam mite huh ding hiam?\nMatthew 25:40 leh James 1:27 sim in. Eima thu bang pulaak uh hiam?\nIsaiah 58 sung a kipulaak thuphate ngaihsun in. Pasian in cimawh gentheite tung a sep ding thute Isaiah tungtawnin pulaak hi. Topa in bang thu pulaak hiam? Pasian hong sawl bangin sem hi lehang i tungah nalamdang hong piang ding hiam? Ahih keileh eima deihna nialin, huaiham lo-in mite aa ding i piakkhiat ciangin Pasian in thupha hong pia hi zaw ding hiam? Na ngaihsutna na lawmte tungah pulaak in.\nA Hong Kipia Hun Khat (Isa. 58:13, 14)\nBang hangin Isaiah in Sabbath thu pulaak hi ding hiam? Isa. 58:13, 14? Bangci bangin Mawhsutpi Ni tawh kizopna om hiam?\nKumsial a kibawl Mawhsutpi Ni in Sabbath ni-in nei uh hi. Hih pawi Sabbath in kaalsim Sabbath tawh kibang ahih manin nasep kiphal lo hi ( Siam. 23:27–32). Tua ahih manin Sabbath ni mah bangin hih Mawhsutpi Ni zong nitum khat pan nitum khat sung hi (Siam. 23:32). Seventh-day Adventist mi masate in tua bang mahin pulaak uh hi. Hih tawh kibangin Isaiah 58:13, 14 en lehang Mawhsutpi Ni Sabbath thupuak in kaalsim Sabbath thupuak tawh a kibang thupuak hi, cih kimu hi.\nIsa.58:13 sim in. Sabbath ni in bangci bang ni hi ding hiam? Koi bangin Isaiah hong hilh bangin Sabbath zang ding i hiam? Sabbath in a limciin na ngaihsut ciangin bang hangin Isaiah pulaak bangin Sabbath zang ding kisam hiam?\nIsaiah 58 in silesa nialna, mi hehpihna leh Sabbath thu pulaak hi. Koi bangin hih thu thum in kizopna nei hiam? Amasa-in hih thu thum in Pasian, Ama deihna leh Ama tungah mihing kinga i hihna mitsuan ding hong hilh hi. Nihna-ah hih thu thum tawh nungta hi lehang Pasian a kilangkhia sak siantho-na nei ihi ding hi (Siam. 19:2). Pasian in Khrih tungtawnin hong kilangkhia-in Amah mah hong kiniamsakin (Phi. 2:8), a nuntakna a bei dongin hehpihna hong lak hi (John 3:16); Amah mah in na khempeuh a bawlkhit ciangin Sabbath ni-in nasepna pan a tawlnga hi (Pian. 2:2,3 Pai. 20:11).\nIsa. 58 sunga thu bulpi thum - angsung nialna, mi hehpihna leh Sabbath kizopzia ngaihsun in. Nasepna pan Sababth suahtakna in tha thak hong guan hi (Pai. 23:12; Mk. 2: 27). Tua bang gamtatpha in Sabbath tawh kipawl hi, ci-in Jesuh in hong lak hi (Mark 3:1–5, John 5:1–17); midangte huhna in nuamna a piansak mah bangin (Isa. 58: 10, 11) mantakin Sabbath tawlngakna in nuamna hong ngahsak hi (Isa. 58:14). Hih thupha-te tawh na kidim nadingin na kikhel ding bang a om hiam?\nFRIDAY | March 12\nNgaihsutbeh Ding: “Angsung nial lo-in kuamah in hoihna taktak nei lo hi. Kiniamkhiatna, angsung nialna, mi huhnate in Khrih hong piak nasep a hong zawhpih ding hi. I sung panin kiphatsakna leh leitung mitsuanna khempeuh hepkhiat ding kisam hi. I sepna khempeuhah Khrih nunzia angsung zonna hemkhia ding kisam hi. I inn le a sung a om nate tungah lai gelh tawh kibangin “cimawh gentheite hong pai un,” cih phawk in. I puankoihna singkuangte, biizu tuamtuamte tungah Pasian khut in laigelh tawh kibangin “ Guaktangin a om mi puansilh ding pia un” cih phawk in. in Pasian khut in a gelh bangin mite simtheih suak hen. Anbuk, annek sabuai tungah nektheihte na muh ciangin “ Gilkialte annek ding pia in” cih phawk in. Isaiah 58:7. Ellen G. White, The Ministry of Healing, p. 206.\n1. Isaiah in ama hunlai mite tungah a dot thute ngaihsun kik in. Bang hangin gilvahna hi lo nate lei-na in sum zangin kimanna nei lo-in nasem na hi uh hiam? (Isa. 55:2). Koi bangin tu-in zong tua bangin nungta i hiam? Banghangin tua bangin nungta i hiam?\n2. Isaiah hunlai Mawhsutpi Ni aa dingin angsung nialna, mi hehpihna leh Sabbath in thupi mahmah hi. Hihte in hun nunung a Mawhsutpi Ni aa dingin thupi hi lo hiam? (Dan. 8:14). Tuan i ciangin Pasian Jubilee peengkul ging ding a, Khrih hong pai ciangin tawntung suahtakna hong tung ding hi lo hiam? 1Kor. 15:52 leh Siam. 25:9, 10 enkak in. Na lawmte tawh kikum in.\n3. Na lawmte tawh Sabbath tawlngakna thu kikum un. Isaiah in Sabbathni-in eima ut bangin gamta lo, kampau lo leh nasem lo ding ci hi; ahi zongin Sabbath pen nuamsa ding a cih ciangin bang a genna hi ding hiam? Isa.58:13. Koi bangin Isa. 58 siksanin, nangma deihna nialin nopsakna tawh kidim ding na hiam?\nTomkaihna: Isaiah 55 leh 58 sungah kamsangpa in a mite in amau ngaihsutnate nusia-in Pasian va zuan dingin thuumna nei hi. Mihing in eima nopsak ding i lunggulhna sangin Pasian in a hong deihsakna lian zaw hi. Amah in mawhmaisakin maisakna ngah mi in hehpihna nei-in, Sabbath leh Mawhsutpi Ni tawh kituakin eite in angsung nialin, hehpihna nei a, Sabbath nuamsa ding hong hilh hi. Pasian hong piakkhong mawhmai-na a ngah mi a lungsim kikhel hi.


url: =Tedim ah Myanmar Baptist Convention Meeting\nWritten by Rev. Cin Khan Pau\tSaturday, 16 January 2010 18:34 Tedim ah Myanmar Baptist Convention Meeting\tKumthak tawh kiton in dahna leh nuamna thuthak tampi a pian laitak in, Tedim kampau a tel thei khempeuh i khua pi a i ngaihsut Tedimkhua ah tulaitkak in Myanmar Baptist Convention (MBC), Board of Management meeting om laitak hi. Jan 14 pan 17 sungding hi a, a kihel theidingmi 300 val lak panin 182 hong kihelthei uh hi.Association level pan in mi 3 ciat leh convention level panin mi 2, MBC zum ah Officers council te leh department heads khempeuh kihel hi.\nTedim khua pan in zintun, zindo nading mun a lemthei peen ding in, Faith Baptist Bibile College & Seminary Compound ( EBC Laisiangtho Saang) kikawm a, minambup taang a nasep na hi cih ngaihsutna tawh Saanglam makai te in hong phal uh ahih manin tualai munah ki tungsak in meeting leh annekn mun in kizang pah hi. Zintunna mun kicin loh na tawh a geinai a om , Prebyterian pawlpi te hall lamthakna munzong ki kawm thuahlai hi.Sun in thu kikupna leh nitak biak kikhopna, lasakna cihte omden ding a, 17-1-2010 Nipini ciang in Tedim khua sung a om MBC tawh a kizom pawlpi 6 te ah kikhen in biakbiakkhopna hun hong zatpih ciatding uh hi. Nitak biak kikhop na peen CMBC biakinn kizang hi.Tu nung Jan.4-2010 ni in zong USA Maryland State a om Germantown ah second Baptist church pan in nupa kop 4 te Tedim, Cope Memorial Church ah hong hawh uh a, Zolai, zopau hong patkhiatsak Cope Topa Tu te hong kihel in, CMBC ah kawlsum 10lakhs leh US$1000 letsong hong puak uh cih ki za hi.\nMikim aading in a manphatloh hang in mun tuamtuam a om sanggam pawlkhat te aading in thupi khading ci in a tom in kong gelhkhia hi. Hiici hi zaw cih a om leh ki phawksak tek ni.\nMai lam ah thu hoih no no leh nuntaak nuam na ding thu hong vai hawm lecin hoih ding hi,na sep zong ih neih kiim ciat ding leh nuntaak nuam ih suah ding hoih pen ding in na seem ciat ni cih thu hong pulaak ing ei. Na sang gam pa uh- Kaa Thang.\tAugust 12, 2011\nna dam dam uh hia .nong mau thu nget sak na mah tawh dam in na ziak lam khut uh hong leng kim in zo mi te pa sian in thu pha hong pia in i om na gam tuam tuam ah hong cing hong kem na te lung dam koko ding lo ngal thu dang om kei sa in.lungdam........... March 06, 2010


url: =Abeisa kum 2 sung Malaysia thongsung ah Kawlgammi 60 val si ~ ZD :: ZOMI DAILY\nposted on 31 March 2017 at 1:49 pm UTC+9:30 Lomkholna: Malaysia, Myanmar, News, Sawltak, World\nAbeisa kum 2 sungin Malaysia gamsung aom thong ihcih ziauziau “Immigration Detention Center” te ah gamdangmi akigawm in 100 valbang sihi ci’n “National Human Rights Commission” te’n Reuters te tungah genkhia uhhi.\nTua gamdangmi asi 100 val lakah Myanmar pen alangvalbang pha cimawk hi. Hihbangdan Data pen abeisa in ki genkhiangei khollo himahleh tukum in Malaysia Immigration Department panin ki ngahkhiathei hi.\n“National Human Rights Commission” pen “Suhakam” ci’n Malay Acronym kitomlawhzaw a, Malaysia gamsung ah Human Rights vai leh Refugee tezong apanpih mahmahkhat ahihi.\nDetention Center sungah asipen 2015 kumsung in mi 83 hi a, 2016 kumsung in mi 35 bang si ci’n pulak uhhi.\nThailand leh Indonesia gam aom Government Officials te’n hihbangdan Data tepen pulak khiatna neingeilo uh ahih manin tua gamsung aom Kawlgammi te Detention Center ah bangzahzah si cihpen kitheicianlo hi. Malaysia gamtawh koi tamzaw, tawmzaw cih tehkakding hamsa ci uhhi.\nAhi zongin US gamtawh aki tehkak ciangin tammahmah hi. Malaysia gam sangin US gamsung ah akiman tamzaw in thongsung atunlawh tamzaw hi.\nAhi zongin nungkum Financial Year sungah US Immigration Detention sungah asipen aki etkik ciangin mi 10 bek pha hi. Malaysia gamtawh kikhai mahmah a, thongsung ah bangci kikep, kikoih cihzong kikhai mahmah hikhading hi.\nMalaysia gamsung aom Detention Center panin kum 2 sungin bekbek in Myanmar gammi asi akigawm pen 68 bang cimawk hi.\nAlso read: Malaysia pan Kawlgammi thongkia mi 138 ki ciahkhiasak ding\nTua Myanmar akici lakah ih sanggam Zomi pihzong tampimah kihelmawk a, nungkumlam bang thongsung panin hongnusia kizaknawh mahmah hi. ZD Sawltak #zomidaily\nPrevious: Ford Motor te Engine meikang thei, kongkhak zong siatna om ahih manin Recall kibawl ~ ZD\nNext: Rev. Dr. Kam Khaw Thang: dahpihna from Zomi Music Ministries


url: =Kiwi Crawl: Is It Worth Visiting? See What Most Travelers Say!!! - TripAdvisor\nKiwi Crawl, Queenstown: Hours, Address, Kiwi Crawl Reviews: 4/5\nAsk Fay H about Kiwi Crawl\nAsk Alex B about Kiwi Crawl\nAsk lbeasley2015 about Kiwi Crawl\nAsk Samie J about Kiwi Crawl\nAsk Yee L about Kiwi Crawl\nAsk charlie w about Kiwi Crawl\nAsk dweep s about Kiwi Crawl\nAsk Fabi398 about Kiwi Crawl\nAsk sarahpetch112 about Kiwi Crawl\nAsk a question about Kiwi Crawl


url: =China Eastern Airlines te vanlengkhat vanlengtual ah tutheipaklo in kilokgawp in mi 26 liam :: ZOMI DAILY\nposted on 19 June 2017 at 7:48 am Lomkholna: China, News, Sawltak, World\nFrance, Paris khuapi pan alengkhia China Eastern Airlines akici vanleng khat atuksuk ciangin kilokgawp ahih manin mi 26 liam cih AFP pan kiza hi. Tua aliam mi 26 lakah mi 4 pen huaisia phadiak uhhhi.\nZanni Sunday zingsanglam 9am hunpawl in Paris, Charles de Gaulle Airport pan alengkhia Chinna Eastern Airlines (Flight MU744) pen Yunnan Province, Kunming Changshui International Airport ah tuding in akithawi ahihi.\nTualaitak in vanleng kilokgawp in vanleng tutna tungah akikoih Baggage te kiasuk in Passengers te lutung dengsukgawp hi. Passesngers pawlkhat te tutnatung vankoihna Overhead Lockers tetawh kitatkha gawp uhhi.\nPassengers pawlkhat aguh kitam, kilawi “Bone fractures” liang uh a, pawlkhat tepen aluvum akok aliam tawh, avun azulgawp tawh liamgawptek uhhi.\nPassengers lakpan Zhang kici khatpa ii genkhiatna ah vanleng pen nakpitak in nihvei kilok a, tualozong 3 veibang kilokgawp veve hi. Akigawm in vanleng aki lokgawp “Air turbulence” pen Minute 10 sungbang sawtding hi ci’n genkhia hi.\nChina Eastern Airlines te’n atuahsia aliam Passengers tepen zato ah kibawlding in puaksak uh a, Medical Services akisam bangbangin vaihawmsak uhhhi.\nVanleng pen kumsuk theilo in akilokgawp hi a, atuk hunding sangin nai 1 bang ziakaizaw hi. Anunung ah vanleng pen Kunming Changshui International Airport ah kumsukthei sam hi.\nShang akici Passenger khatin agenkhiatna ah vanleng pen akiading, aki tamkham phialding kasakhin uh a, Airport ah atuksuk theihciangin ka lungdam mahmah uhhi ci’n genkhia hi.\nRelated: China Eastern te vanleng vandawn ah Engine Casing kitam in amanlang in kumkik\nNungdiak mahinzong China Eastern te vanleng khatmah vandawn ah aleng laitak in Engine Casing kitammawk ahih manin amanlang Emergency in alenkhiatna Sydney Airport zuankik ngei hi. China Eastern te ii vanleng pen tuahsiatna omzelzel ahih manin, zat huai lualo in kigen hi. Sawltak #zomidaily\nPrevious: Portugal gamsung meikanggawp in mi 62 sikhin, adang mi 54 liamgawp\nNext: CIMB Company nasem te’n azi nausuak kep hunding khakhatsung khasum katlo in khuan ngahta


url: =Zomi te Ngeina hoih ~ Pa Paugo Mang :: ZOMI DAILY\nposted on 1 January 2016 at 9:33 am Lomkholna: News, Zomi\nZogam ah numei ten a pasal uh ih biak pasian zahdongin ngaihsun uh aa,zahtak in pibawl mahmah in ihngeina lak ah laisiangtho tawh a kituak mahmah gamtat zia khat a hihi. hih gamtat na hoih nono tam pi tak te pen laisiangtho sungah a na omsa vive a hihi. tanglai ih pupa ten laisiangtho a neih nai loh uh hangin ih ngei na te ih et kikkik ciangin laisiangtho thawh kilamdang lualo hi.\nHih bangin ngei na hoih leh khat leh khat ki upat zia te,min leh puam ah kivaipuak zia (min puahzia) te, Khuado leh sialsawm cih te bang pen lei tungah zomi bangdan ngeina nei om nai lo hi. hih ih ngeina te pen kepciang leh zahtak tak aa, zat ding pen Zomi a kua mapeuh in ih tavua a hih lam ih phawk den ding kisam mahmah hi.\nTuhun tak ciangin Zomi te muntuam gamtuam ah ih tun tak ciangin ihpau ih ngei na te thupi simlo in ih omkhak dingpen a dah huai mahmah khat hi. minam lian namdang telak khawngah a minam pau a theinawnlo te pen kipi muh khawllo zaw hi. tua a hih man in minam pausin na leh ngeina sanginn pen nitum nalam gam tungsa minam pi zawdeuh ten na nei hamtang uhhi. ih zogam ah zong etkak theihdingin ah Tedim khuapi bang en leng leitawhtan pen Mualtuk dong pen Zomi nam pau leh awsuah kibang lo vive ih hi aa, a hih hangin kampau leh leh ngeina te ah buaina omlo banah noptak in khuasa khawm thei ih hih man in a etteh huai mahmah Zogam khuapi Tedim pen etteh huai mahmah hi.\nNitum na lam ih cidiam Gamthum na tungsa Zomi ten ih omdan leh ih kalsuan dan te ihngaihsut ding tampi om kasa hi. banghang hiam? cih leh gamthum na mun pen mipil misiam tam mahmah na mun a hih na tawh kizui-in Zomi te a etteh huai gamtat luhek kapau te zangin a gina lo gamtat luhek kampau te zatlohding kisam mahmah hi. tua a hih man in lungduai na leh kipiak khiat zawhding ban ah kipumkhat nading( kithutuah na) pen ih lungsim tek ah vom masa photphot ding kisam hi.\nMinam khat in a minam leh a gam a lei itna a neilo pen mi mangthang tawh a kibang a hihi. Zomi hi napi namdang mi ih kineih hangin va aak uhtong kineih mah tawh ki bang veve ding ih hihman in ih ngeina dan mah a hoih pen a hihi.\nTu hun ciangin leitung ah khangtak ten nalam dang leh a khel nono dan leh omzia te pimuh kha-in paakta uh aa, zangnuam thei mahmah uh hi. hih gamtat dan te pen ih zatzat leh a sawt na ciangin ih ngeina hongsuah ding pen a dah huai mahmah khat a hihi.\nNgeina pen a omsa, bawlkhawlh sa in pasian in hongkoihsak hilo in, ei ma gamtat luhek tungtawn a hong piangkhia a hihi minam khat in ngeina a neih loh a phamawh hi aa, tua ngeina ih cih in ih gamtat luhek na te pan in, ngeina hongpiang a hih lam ihphawk ding kisam mahmah hi tua a hih man in Zomi ten ih gamtat luhek a hoih leh ngeina hoih nei te ih hiding hi.\nTua a hih man in ih gamtat luhek na te ah Zomi ngeina dingin a gamta, a luhek ih hih lam phawkkawm sa in om tek ni. cih tukum 2016 kumsungin ih thalak nadingin leh ih ngaihsut ding deih na tawh kong suahsak hi-in na ngeihsut na tawh a kituak kei khak leh nacillum tawh na valhsak mai in…. lungdam…\nBy nasanggam uh…. Pa Paugo Mang Gualnam (Canada)\nPrevious: Kum Thak: Akilumlet Leitung Buppi\nNext: How big is your world? ~ Hau Za Cin


url: =Nau aw kap nawn ken aw… :: ZOMI DAILY\nNau aw kap nawn ken aw…\nposted on 23 May 2018 at 12:10 pm Lomkholna: Article, Dongmung\nI nu le pate’n hong dampih nawnloh hangin Nau aw kap nawn ken aw… Leitungah ei’ ma in zong a nu le pa in a sihsan mi lawhcing gualzo tampitak om khin hi aw… Tua banah i Topa Pasian in eite hong nusia ngeilo in, i nu le pate hong itna sangin a lianzaw itna tawh hong it ahi aw… Nau aw kap nawn ken aw… Nang kiangah i Topa Pasian le kei na U om den ka hi maw…\nI pa’n hong dampih nawnloh hangin nau aw kap nawn ken maw… Pasian thupha sangin gualzawhna, lawhcinna nong ngah ciang i pa ngai in i naakngeek na mahmah sam mate Nau… Ahi zongin nau aw… I pa’n ama omna pan hong lungdampih a, amah na angtang mahmah ahi aw…\nLeitungah ei’ ma in zong pa nei nawnlo tampi na omkhin zo ahi aw… I leitung pa in hong ompih nawnloh zenzen hangin vantung i Pa (Topa Pasian) in hong nusia ngeilo in hong ompih tawntung ahi aw Nau… Lungneu ken aw… Na kiangah i Pa Pasian le kei na U omden ka hi maw Nau.. Kap nawn ken aw…\nNau aw… i nu’n hong nuntakpih nawnloh manin kapkap nawn ken maw… Leitungah mi gualzo lawhcing tampite zong a nu un a dampih nawnlo tampitak mah om ahi aw… Lungkhamna le haksatna na tuah ciangin i Nu ngai in na khitui luang kha zel ahiam?\nThanem kisa peuhmah ken maw Nau….. I nu hong itna sangin a lianzaw itna tawh hong it i Topa Pasian ei ading om den a, nang adingin kei na U om den ka hi aw… Nau aw Kap nawn ken aw…\nNau aw… mite bangin neih le lam i kicinloh manin mite mai ah maizum kisa in na kap simsim na hiam? Lungneu zenzen ka nau aw… Leitung khel in taangthu thak hong gelhkhia mite zong zawnna le gentheihna tampi a thuak khit uh ciangin hong gualzo lawhcingte ahi uh hi..\nEi hun hong tung lua ding ahih manin kilungneu sak ken aw Nau…. I Topa’n hong mapi dinga, nang hong panpih dingin kei na U om den ka hi maw?… Ei ading zingkhua hong vak ding ahi maw Nau… Kap nawn ken aw…\nKa nau… Kong it ka nau aw… Kapkap nawn ken aw…\nEi ading zingkhua hong vak ding hi…\nKa nau… Mong it ka nau aw… kapjap nawn ken aw…\nEi ading hun hong tung ding a, Topa hangin i lungdamna hong kicing ding hi…\nHong it mahmah, Na U Mung @ Dong Mung\nPrevious: Update: Donald Trump leh Kim te Singapore kimuhdingvai kisotto khading\nNext: Dr. Mahathir tuni akipan Office kituahta, Cabinet Members te khasum khiamsak\nLeitung pilna tawh kivakna ~ Thang Siangh\nMatutna ding a kisam kalpi sagihte ~ Dong Mung\nThe UK’s EU referendum: Na theihnop leh\nA mai nawt toto Zomi Nam Ni ~ Khen Za Muan Thang


url: =Samuel Nihna 15 | Siantongluan\nSamuel Nihna 15\nHih hun khit ciangin Absalom in leeng khat leh sakolte, leh ama mai-ah a tai ding mi sawmnga la hi.\nAbsalom tho baihin kulhkongpi lam gei-ah tu zel hi. Mi khatpeuh in thu khensak dingin kumpipa mai-ah paina ding thu a neih ciangin Absalom in amah samin, "Koi khua pan na hi hiam?" a ci hi. Amah in, "Na nasempa, Israel-te sungah tua minam tua khua ka hi hi," a cih ciangin\nAbsalom in ama kiangah, "Thei in, na thugente hoihin man hi; ahih hangin na thu a khen dingin kumpipa in a koih mi omlo hi," a ci hi.\nTua thamloin Absalom in, "Gamsungah kei thukhen hi leng! Thu ahi a, a hang khat peuhpeuh ahi zongin a nei mi peuhmah kei kiangah hong pai ding a, keimah in ama tungah thu a tangin ka khen ding hi," a ci hi.\nAma tungah zahtakna a bawl dingin mi khatpeuh a nai-ah hong pai ciangin amah in a khut zan a, amah lenin a nam hi.\nTua bangin Absalom in kumpipa kiangah thu a khensak dingin a hong pai Israel-te khempeuh tungah a hih hi. Tua ahih ciangin Absalom in Israel mite lungsim na zo hi.\nKum li a cin ciangin Absalom in kumpipa kiangah, "Kei hong paisak in la, Topa tungah ka ciamsa ka thuciam, Hebron-ah hong piasak in, ci-in kong thum hi.\nBang hang hiam cih leh Aram gam Geshur-ah ka om laitakin na nasempa in thu khat ciam a, Topa in Jerusalem-ah kei hong paipih kik taktak leh Topa tungah biakna ka pia ding hi, ka ci hi," a ci hi.\nKumpipa in ama kiangah, "Nuamtakin pai in," a ci hi. Tua ahih ciangin amah dingin Hebron-ah a pai hi.\nAhih hangin Absalom in Israel minam khempeuh kiangah a simthamin kamtaite sawl a, "Peengkul aw na zak phetun, Absalom, Hebron-ah kumpi hi! ci un," a ci hi.\nA kisam mi za nihte Jerusalem panin Absalom tawh a pai uh hi. Amaute lungsim hoih tawh a pai hi a, bangmah theilo uh hi.\nAbsalom in biakna a piak laitakin David thulamlakpa, Giloh mi Ahithofel, ama khuapi Gilo panin samsak hi. Tua ciangin sawmsimna hong hat semsem a, Absalom tawh a om mite kibehlaplap hi.\nTua ciangin kamtai khat David kiangah hong pai-in, "Israel mite lungsim Absalom lamah pai khin hi," ci-in a gen hi.\nTua ciangin David in Jerusalem-ah amah tawh a om a nasemte khempeuh kiangah, "Ding un, tai ni; tua hi kei leh Absalom kiang panin eite suahtakna ding omlo ding hi. Manlangin pai ni; tua hi kei leh amah in eite hong pha pak ding a, eite tungah siatna hong tungsakin namsau tawh khuapi hong vat ding uh hi," a ci hi.\nTua ciangin kumpipa nasemte in ama kiangah, "En in, ka to kumpipa in na khensat peuhpeuh a sem dingin na nasemte kiging hi," a ci uh hi.\nTua ahih ciangin kumpipa paikhia a, ama innkuan leh a ulian khempeuh in ama nung a zui uh hi. Kumpipa in inn kem dingin a zineu sawm nusia hi.\nTua ciangin kumpipa paikhia a, mi khempeuh in ama nung a zui uh hi. Tua ciangin khuanawl inn tawpna-ah amaute khawl uh hi.\nTua ciangin a nasemte khempeuh in amah nawkin pai uh hi. Khereth mi khempeuh, Peleth mi khempeuh, leh Gath panin amah a zui mi za gukte khempeuh, kumpipa mai nawkin paisuak uh hi.\nTua ciangin kumpipa in Gath mi Ittai kiangah, "Bang hangin nang zong kote hong zui na hi hiam? Ciahkik in la, kumpipa tawh om in; bang hang hiam cih leh nang pen gamdang mi na hi a, na inn panin gamdangah a om zong na hi hi.\nNang pen zan mah beka hong pai na hi hi. Koi lai munah kei pai ding cih theilopi-in kote tawh a kawivak dingin nang hong bawl ding ka hi hiam? Ciahkik in, na sanggamte ciahpih in. Topa in itna kip leh thumanna nang tungah hong lak ta hen," a ci hi.\nAhih hangin Ittai in kumpipa dawngin, "Topa nungta-in, ka to kumpipa zong nungta ahih mah bangin, sihna ding ahi a, hinna ding ahi zongin ka to kumpipa a omna peuhpeuhah na nasempa om ding hi," a ci hi.\nTua ciangin David in Ittai kiangah, "Tua ahih leh pai in, paisuak in," a ci hi. Tua ahih ciangin Gath mi Ittai, a mi khempeuh leh amah tawh a om a naupang khempeuh tawh a paisuak hi.\nTua ahih ciangin mi khempeuh a pai laitakin gamsung mi khempeuh a gingin kapkhia uh a, kumpipa in Kidron lui kantanin, mi khempeuh zong gamlak lamah a paisuak uh hi.\nTua ciangin Abiathar hong paito a, Zadok zong Levi mi khempeuh tawh hong pai-in Pasian Thuciamna Singkuang hong pua uh hi. Mi khempeuh in khuapi a khen khit mateng amaute in Pasian Thuciamna Singkuang nga phot uh hi.\nTua ciangin kumpipa in Zadok kiangah, "Pasian Thuciamna Singkuang khuapi sungah puakik in. Topa maipha ka muh nak leh, amah in kei hong paipih kikin Thuciamna Singkuang leh a omna mun hong musak kik ding hi.\nAhih hangin amah in, Na tungah lungkimna ka nei kei hi, hong cih leh, en in, hih lai-ah kei ka om hi; amah in hoih a sak bangin kei tungah hong bawl hen," a ci hi.\nKumpipa in siampi Zadok kiangah, "En in, nuamtakin nang leh Abiathar, na tapa nihte Ahimaaz leh Abiathar tapa Jonathan tawh khuapi sungah ciahkik un.\nThei in, kei kiangah thu a hong zasak dingin nang kiang panin thuko mi hong tun mateng gamlak tui ngahmunte-ah ka na ngak ding hi," cithuah lai hi.\nTua ahih ciangin Zadok leh Abiathar in Pasian Thuciamna Singkuang Jerusalem-ah puakik uh a, amaute tua lai-ah om uh hi.\nAhih hangin Oliv Mual tung kahtohna-ah David paito a, khe guak leh lu tuamsa-in a paikawmin kap hi. Amah tawh a om mi khempeuh zong lu khuhsa-in a paitoh kawmun a kap uh hi.\nTua laitakin David kiangah, "Ahithofel zong mi sawmsimte lakah Absalom tawh om hi," ci-in kigen hi. Tua ahih ciangin David in, "Topa aw, kong thum hi; Ahithofel thugente haina-in na heisak in," a ci hi.\nPasian a kibiakna mun mual dawnah David a tun ciangin, Arkhi mi Hushai amah a dawn dingin a puantungsilh balkeksa leh a lu tungah lei baang tawh hong pai hi.\nDavid in ama kiangah, "Nang hong zuisuak lecin kei-a dingin vangik na hi ding hi.\nAhih hangin khuapi sungah nang ciahkikin Absalom kiangah, Aw kumpipa, kei, nangma nasem ka hi ding hi. Hun beisa sungah na pa nasem ka hih mah bangin tu-in nangma nasem ka hi ding hi, ci lecin, Ahithofel thugente kei-a dingin na zo ding hi.\nSiampi Zadok leh Abiathar tua lai-ah nang tawh om hilo ahi hiam? Tua ahih ciangin kumpipa inn pan na zak peuhpeuh siampi Zadok leh Abiathar kiangah gen in.\nEn in, amau tapate gel, Zadok tapa Ahimaaz leh Abiathar tapa Jonathan, amaute tawh omkhawm hi. Na zak peuhpeuh amaute tung tawnin kei tungah nong puak ding hi," a ci hi.\nTua ahih ciangin Jerusalem-ah Absalom a lut laitakin David lawmpa Hushai zong khuapi sungah a pai hi.


url: =Thupha bawlnate lamet pahloh ametna :: ZOMI DAILY\nposted on 28 January 2018 at 9:10 pm Lomkholna: Biakna, News, Tdkhen\nTu-ma kum 150 lai-in England gamah Scotish migenthei khat ii’ inn mai-ah guah tamlua ahihmanin buannawi lakah sakol leeng khat a awk hi. Guahzu pi mahin migentheipa hong pusuakin a va panpih hi. Sakolleeng neipa zong lungdam mahmahin, lungdamkohna a piakleh a sang nuam kei hi.\nTua sakolleeng neipa pen mimawkmawk na hilo-a, Lord Randolph Churchill, British Stateman(1849-1895) ahi hi. A va panpih Scotish migentheipa in laisiam mahmah tapa khat nei-a, ahizongin sang ginatakin a kah sak zo kei hi.\nTua pen Lord Randolph Churchill in a leeng sawnpih lungdam mahmah ahihmanin, vaakin sang hoih ah a kah sak hi. Science Subject sinin, M.B.B.S zo a, leitungbupah a kithei tham, Penisillin bawl theipa Dr. Fleming Sir Alexander (1881-1955) ahi ta hi.\nSt.Mary’s Hospitalah a sep sung 1928 in, Penicilline a bawl thei hi. Hih teng bek hilo-in hih mi nihte kipanpihna tawh thupha piangte en lai leng:-\nLord Randolph’ tapa pen galkap sungah natna lauhuai mahmah, sihpih natna,(Pneumonia) a vei’ laitakin tua a zatui muhthak peniciline tawh a dam sak hi. Tua a dam’sak tangval pa pen leitungbupa mi minthang, Galpi nihna lai-a, England kumpinu gualzawhna a tunpa, Sir Winston Churchill(1874-1955) ahi hi. Kiteelna nihveina, (1940-45…1951-55) sung, England kumpi(Prime Minister) a sem hi. Migentheite-innkuankhat in kumpigam khat honkhia hi a kici thei ding hi.\nCihta’k na sak kholloh na thupha bawlna khat na innkuan’ aading leh na minam, na gam aadingin suahtakna lianpi hong suak kha thei ding hi. Tdkhen\nPrevious: Tagah kepna innmai ah naungek suakcil khat kinusia\nNext: Setpuahsiam khatin setsung apuah laitak alu awksakkha in si


url: =ZAM Thupuak :: 25 September 2016 :: ZOMI DAILY\nposted on 24 September 2016 at 1:25 pm UTC+9:30 Lomkholna: News, Newsletter, Refugee, ZAM, Zomi\nZOMI LEAGUE-VOLLEYBALL KIDEMNA NUAMTAK KIZO THEI :: Khuadopawi muakna in I bawl Zomi League-Volleyball kidemna 23-Sept. 2016 ni in Kampung Pandan Sport Complex ah nopcitakin kibawl thei hi. Khuado Committee President Rev.Thang Do Khen thungetna tawh kimawlna kipan hi. Khua 7 leh Pawlpi khat pan in kidemna ah hong kihel thei uh a hong kihel thei Volleyball team te pen (1) Suangsang, (2) Santui, (3) Cikha, (4) New Darkhai, (5) Ngente, (6) Tauleng, (7) Phaiza leh Pawlpi pan in ZCF-Kajang te hong kihel uh a, tua sung pan in Champion New Darkhai in hong ngah uh a, A (2) na Ngente leh a (3) na Santui leh Phaiza team suangpan Phatza team ten hong ngah uh hi. Hong kihel khempeuh tungah committee mintawh lungdam kongko uh hi.Nuamtak hong zawhpi Topa min ih phat hi.\nZOMI KHUADO PAWI FUND NGETNA LEH LUNG DAM KOHNA :: Zomi Ngeina Khuado Pawi pen October 15, 2016(Satur -day) ni in kibawl ding a, khuado pawi a dingin sum leh paai hong piakhin sa khempeuh tung ah nakpi takin lungdam mahmah na kong pulak uh hi. Na piakna te tung uh ah Topa’n a zah tampi in hong thukkik ta hen. Hih Zomi Khuado pawipi picing takin I bawlzawh na dingin sum leh paai tampi kisam ahih manin muanna leh lametna lianpi tawh Khuado Committee in anuai a bang in ma i pankhopding kong zawn uh hi. *Khuakhat pan RM200 pan a tung siah.*Biakna pawlpi khat ciang RM 300 pan a tungsiah.* Khua kipawlna leh Pawlpi pan bek hilo in, mimal in zong piaknop zahtek kipia thei hi. Zomi bup akua maciat in mapangkhawm dingin muanna leh zah takna lianpi tawh kongzawn uh hi.\nZOMI LEAGUE KIPAN DING HI TA\nKhuado pawi muakna in I bawl den ahi Zomi League pen tukum a dingin 29,30 September 2016 ni in ki mawl kipan ta ding hi. Zingsang nai 8 in kipan dinga, honpawi pen zingsang nai 10 in kibawl bawl ding hi. A mun ding pen :Astaka Sport Complex, PJ (Asia Jaya meileng Station gei) hi ding hi. Hih Zomi League ah pawlpi (12) hong kimawl ding uh a, tua te pen (1) ZCF-Canaan, (2) ZCF-Kota Damansara, (3) ZCF– Kajang, (4) ZEM, (5) ZCCM (A), (6) ZCCM(B), (7) BCC, (8) ZAC, (9) IZCC, (10) MMC, (11) MLPP, (12) MBF cih te ahi hi.\nKimat kihen na tuahkhak leh: ZAM member te’n kimat kihenna tuahkhak uh leh. Sia Tuangpu: 016 254 4093, Sia Go Mang: 018 202 1216\nZAM Palai Thungetna : AZCC pawlpi kem Rev. Hang Ngaih Lian in ZAM palai te thungetna ah Lai siangtho tawh hanthotna, thapiakna thupitak hong neihsak manin thaki ngah mahmah hi. A makaih pawlpi leh Zomi te a ding Topan hong zatsak semsem tahen. Amen.\nZAM MEMBERTE A DING NASEP: KFC ah mi 3 ki deih Banggi Sri Putra ah, Omna pia, An khat vei ki vak, tulai tak semten khasum 1500RM bang ngah uh, Nikhat OT tawmpen naikhat ngah den, a kizen te a tamzaw ngah, na sep hun nai 8 nisim, kalkhat khat vei off-day.Contact : 018 358 2908\nSia Tuan Lam Dal ZAM ZUM AH HONG HAWH\nSia Tuan Lam Dal-Gawngmual pen Tedim Baptist Church Yangon-Music Incharge hi a KualaLumpur khuapi ah International Baptist Mis-ion Fellowship conference ah Wor -ship makaipi a sem ahihi. Sia Dal leh Sanggam pa Khua Lam Mung ten Zomi te ading ZAM zumpi pan san in thungetna leh thapiakna hong neih theih manin lungdamna lianpi kong tangko uh hi. Topa hong zatsak semsem ta hen.\nRev. Dr. Kap Suan Pau ZAM ZUM AH HAWH\nRev. Dr. Kap Suan Pau-Nguasing, Jesus Loves You Ministries –Yang -on, Senior Pastor leh Rev. Tuang Sian Mung-Pastor ZCF Bukittingi, Klang ten Zomi te ading ZAM zum pi pansan in thungetna leh thapiak na hong neih theih manin lungdamna lianpi kong tangko uh hi. Topa hong zatsak semsem ta hen.\nRev. Vung Suan Mung ZAM ZUM AH HAWH\nTedim Baptist Convention pan General Secretary Rev. Vung Suan Mung-lamzang leh Rev. Khen Khat Tuang-Lamzang, Evangelism & Mission Director leh Lia Dimboih te Kuala Lumpur khuapi a kibawl Tui phum makaipi te kimuh khopna zawhciang ZAM zum ah Zomi te a ding thapiakna, hanthotna leh thungetsakna hongneih man in lungdamna kong taangko uh hi. Topan Zomite leh Pasian’ minthan nadingin hong zatsak semsem ta hen. Amen.\nHA LAM TAWH KISAI ACTS AH\nOctober 6, 2016(Monday) ni in ACTS ah HA tawh kisai a kilak nuam te a free in kihong ding a, ahi zongin mi (20) bek ki sang ding hi. Contact : Sia Mamang 018 390 2506\n1. Pau Kap Langh (Tuitawh) -HKL\n2. Thang Sian Tuang(Haupi) -IPR\n3. Thang Hoih Nuam(Zampi) -JPN\n4. Dai Teng Mung(Suangpi) -Salayang Hospital\n5. Tual Hen Pau(Mualpi) -HUKM\nTHONGLAM BUAI PIH TENG\n1. Thang Lam Sang(Anlangh) Kajang thong\n2. Zam Suan Kham(Mualpi) Dangwangi Lockup ah\n3. Ngaih Cing pandan Jaya pan kiman kitan khia\nPa Zam Khaw Nang pen 08-09-2016 ni in a omna Kepong pan pai khia in tudong hong ciah kik nawnlo hi. Amu peuh in hih contact no. te ah nong zaksak na ding un huh hong gen ung.\nContact No. 017 370 6654, 016 614 8071, 016 320 4963\nUN ZUM AH VAI DAWP A PAI NUAM TE A DING\nOmna gamla lua in zingsang UN zum ah vaidawp pai nang a hamsa te ZAM zum nuai ah Zolimtui annsai ah man gen loin kigiak thei hi.\nLUNGDAMKOHNA: Tg. Khup Sian Muan (Laaitui) Nung kal ZAM thupuak pan zonkhiat ding a i taangko pen tu in Kawlpi tungkik khin cih hong zasak kik uh a hih manin ki lungdampih mahmah hi. A tungah Pa ZAM KHUA NANG zong kansak kawikawi tek ni.\nPrevious: Lungkhamluatna hangin numei te’n naupaai ding kipelh\nNext: USA, Washington State sungah thaukikapna piang, mi 3 si, adang 2 liam ~ ZD\nZOMI North Cup Pawi Pi zindo nading Piakkhiat nate\nHotpot ansai ah numei khatin mehtuibel atawhtawh laitak puakkham\nZAM Thupuak :: 15 May 2016


url: =Thupha Na Ngahsa Ngaihsun Pha In | Zomi Lyrics Directory :: Zomi Music and Songs Thupha Na Ngahsa Ngaihsun Pha In | Zomi Lyrics Directory :: Zomi Music and Songs\nJohnson Oatman, Jr. (1856-1922) Edwin O. Excell (1851-1921)\nI saksak hymn-te’ lakah a kisa munpen khat ahi hih la a phuakpa Rev. Johnson Oatman, Jr. pen 19th century nunung lam leh 20th century bul lama gospel la tampi a phuak mi minthang khat ahi hi. America gam Medford, New Jwesey ah April 21, 1856 ni-in suak hi. A neutunga kipanin lasiam khatmah ahi a pa’ lasaksakte tungtawnin gospel la tawh khangkhiato hi.\nKum 19 a phak ciangin Methodist pawlpi ah lut a, kum tam simsim khit ciangin ama’ tenna kiima Methodist pawlpite ah thu a hilh theih nadingin license kipia hi. A khan sungin la dawng 5,000 val a phuah hangin sumzon paiizon lam a sem den khat hi a, a nunung lam ciang bangin New Jersey a insurance lianpi khat ah a za lianpi-in om a administrator sem hi. A ma’ phuah la dangte lakah, “Higher Ground” (A Sangna Lam Ka Kahto Hi), “No, Not One!” cihte minthang deuh hi.\nOatman’ phuah late lakah hih la mah a ngaihpen dingin kingaihsun hi. Edwin O. Excell in 1897 kumin kaikhawma a khet Songs for Young People labu sungah kikhen masapen a, tua huna kipan leitung bupah a kisa hi mai hi. Khat bangin, “Nitaang bangin leitung a mialna munte vaaksak hi” ci zawzen hi.\nAmerica gama kiphuak la a kici peuhmah lakah hih la zah-a Great Britain gama mi’ deih mahmah la om nai lo ding hi, kici hi. Evangelist Gipsy Smith in England gama a bawl cialpi tawh kisai The London Daily in a genkikna ah, “Mr. Smith in la thulu ‘Thupha Na Ngahsa Ngaihsun Pha In” ci-in hong pulaak a, ‘South London ah pisalte in hih la sa uh a, naupangte’n muktum (singsiit) in, nupite in hih la mah tawh luai sunga a naungeekte uh awi uh hi’ ci-in gen hi” ci zawzen hi. Wales gamah khakhanlawhna a tun lai-in Wales gama kideihpen khat ahi “Lam Ong Hilh In, Tung Pasian Aw” cih la tawh a kisakhawm munpen la ahi hi.\nHih la a aw a a phuakpa Edwin O. Excell bel gospel laphuak minthang khat mah ahi hi. America gam Stark County, Ohio ah December 13, 1851 ni-in suak hi. Kum 20 a phak ciangin lasakzia a hilh sia khat-in om khin hi. America gam buppi ah zin kawikawi-in lasak sinna sang phuan kawikawi hi. America gam khanglamah khakhanlawhna tampi a pian nadinga Pasian’ mizat Sam Jones tawh kum 20 val sung kithuah uh hi. Ama’ hun lai-in la makaih siampen khata kiciamteh ahi hi. Lamal la-aw dawng 2,000 val a phuah bek tham lo-in labu 50 khenkhia laimawk a, Chicago ah music khetkhiatna company lian mahmah khat nei lai hi. 1921 kum, Louisville, Kentucky ah Gipsy Smith tawh cialpi a bawl laitak thakhat thu-in a cina a, kum 70 a pha hih laphuaksiampa in khawl hun nei lo a kisa ziahziah chorus sa mite tawh Pasian phatna la sa dingin van innpi hong zuatsan ta hi.


url: =Tg. Vungh Za Pau (B.A history, Yangon) Former Z.N.C Secretary, Momno Founder Taangthu (Biography). - Laibu Saal\nHome > Taangthu > Tg. Vungh Za Pau (B.A history, Yangon) Former Z.N.C Secretary, Momno Founder Taangthu (Biography).\nTg. Vungh Za Pau (B.A history, Yangon) Former Z.N.C Secretary, Momno Founder Taangthu (Biography).\nPhoto: Tg. Vungh Za Pau and Daw Aung San Suukyi at Aungsan's residence\nTg. Vungh Za Pau pen 1967 June 10 ni in Tedim khua ah suak a, Siapi Ngen Za Dal(T.E.O, Retd.) leh Nu Dim Khan Niang te tapa nihna a hi hi. 1985 kum in B.E.H.S Matupi pan tan 10 zo hi. A neu lai pek in zong Sia, Siamahte in a mi mahmah khat leh nidang ciang Makai cingtak khat suak dinga, a lamet khat uh a hi hi. 1986 kum in Pakokku College ah History major tawh First Year kah hi. Tua kum mah in Zomibup sangnaupang kipawlna ah makai khat in ding hi. 1987 kum in Yangon University ah Second year kah in tua kum mah in Zomi Siamsin kipawlna, Chin literature & Culture Committtee ah kihel hi. 1988 Pro-democracy bawina hong tun tak ciangin Student Union ah kihel hi. 1988 October 18, ni in Zomi National Congress a kiphuan na ah kihel a, ZNC in 1990 election ah gualzawhna ngah nadingin khuano khuata teng ah kipan khuapi sung dong ah Organizer khat in vak a, na sem hi. 1989 kum in ZNC pan Zolentaang thu kizakna kihawmkhia a, tualai ah Editor sem in Zomite sungah lai hawmkhiatna tawh na hong semkhia hi. Hih laihawmna tungtangin ei Zomite sungah khanlawhna tampi hong piang sak hi. 1991-92 kum in University third year hong zom a, Zomi Siamsin Kipawlna ah thusapi(Secretary) hong sem hi. 1993 kum April kha sungin Zomite sungah MOMNO thu thak kizakna hong hawmkhia a, minam khanlawhna tampi hong piang sak in tudong ciang tua MOMNO news pen ei Zomite news pi khat in hong ding suak zo hi. 1994 sang a man ciangin South Korea pai in 1997 kum in hong ciah kik hi.\n2.1998 kum sungin ZNC President, Pu Chin Sian Thang tawh khut hong kilen a, ZNC ah General Secretary hong sem hi.\n3. 1998 September kha 16 ni in Mualtungmi makai teng leh Daw Aung San Suukyi makaih NLD tawh nasep khop theih nadingin Committee Representing People’s Parliament(CRPP) phutkhiatna ah ZNC makai khat in kihel a, Daw Suukyi leh mualtungmi makaite tawh gam ading sem khawm uh hi. 1999 sungin Pu Chin Sian Thang Kumpi thu kan ten hong mat tak ciangin ZNC I nasepna teng hong lento a, na hong sem in Daw Suu Kyi ii muan mahmah makaipi khat hong suak hi.\nTg. Vungh Za Pau Minam makaipite tawh CRPP a phuh lai tak, Left to Right pan a nihna Zopuan tawh\n4. 1999 July kha 7 ni in E.U palaite(Delegates) tawh kimuhna, thu kikupna ah ZNC taangin va kihel thei hi. UN envoy tawh zong mualtungmi makaite tawh vakimu a, gam leh minam ading thu tampi kikum thei uh hi.\n5. University a kah lai a kipan gam leh minam ading nasia takin kipiakhia aa, na a sep manin annek man lo, ih mut ciim ngeilo a hih manin gilpi natna hong nei hi. 2000 kum July kha sungin a naseppih CRPP secretary leh Rakhine Democracy Party Secretary Pu Aye Tha Aung Kawlgalkap thukante hong mat ciangin a mah zong MIS(thukan)ten mat dingin zong uh hi. A inn ah Military Intelligent ten thum vei va man uh a, man kha lo in a lawmte inn ah busuak hi. 2000 December kha ciangin a gilpi nakna hong nasia kik a, Sanpiah Zato lum hi. 2001 May kha ciangin a gilpi nakna operation kibawl a, Doctor ten a zawh nawn loh ciang June kha sungin Bahosi Zato hong puak uh hi. 2001 June 23 nitak nai 9:00 in I minam leh a innkuanpihte hong nusia hi\n6. Hong nutsiat ciangin a innkuanpihte- A Pa Siapi Ngen Za Dal(T.E.O), A Nu Nu Dim Khan Niang, A Upa Dr. Vungh Khen Sing(MBBS), Shan State, a Naute Siamah Niiang Khan Cing(B.A Nursing, B.A, Geog.), Yangon, Tg. Tawng Cin Khai (B.Sc, Zoo), M.Sc Information System, USA, Tg. Thang Suan Mang(B.E, Civil), Foreign Dept., ZRO/ZRA(India), Tg. Dong Khan Khup, A.G.T.I,(Third Year Electrical Engineering), U.S.A, Tg. Thomas On Sian Mung, B.Sc(Physics), Former MOMNO general Secretary&Chief Editor, (Second Year Computer Engineering), USA, Lia Ciin Ngaih Lun, B.A (Economic, Yangon), First Year Accounting, USA, Tg. Pau Sian Lian, Final Year M.B.B.S, Medical College(MC), Yangon, Lia Cing Sian Hau, B.Sc Computer Science, Yangon, Tg. Pau Khan Suan, 10th Standard te hong nusia hi.\n- Zomi Momno Association File\n- Vungh Za Pau's Family\nSource ; zomidc.org.\nMimal Taangthu Random Posts Taangthu\nItem Reviewed: Tg. Vungh Za Pau (B.A history, Yangon) Former Z.N.C Secretary, Momno Founder Taangthu (Biography). Description: Rating: 5 Reviewed By: Cinpu Zomi


url: =Na Ta Minkhumnang | Refugee Malaysia\nNa Ta Minkhumna\nNa UNHCR file sungah asuakthak naungek minkhumna dingin nausuah lai (letmat) neihkul hi..\nNAU NEIH CIANGIN BANG CI BANGIN MINKHUM DING?\nAzen zen in nau naneihthak uh leh na tapa ahih kei len na tanu minkumna ah min nakhum kulpelmawh aa amau nausuah nalai (letmat) la in, tua hileh amau na file sungah na guaang thei ding hi. Azenzen in naungek a suah ni aki-pan ni 60 sungin na bawl leh sum piak kulo hi. Ni 60 khitciangin sum hong kila khathei ding hi.\nKalsuan 1 na: Nausuah na minkhum siauhna laite(forms) la in.\nasiauhna laite pen nau asuhna zatopi ahih kei leh Jabatan Pendaftaran Negara’ (JPN),aki-cihna Malyasia Gamnite Minkikhumna Zum (NRD) la in.\nKalsuan 2 na:Jabatan Pendaftaran Negara (JPN)na pai cingin akisam ding laidal thupite akim in pua hamtang in.,/p>\nAsuak nau minkhum nading ah na puakding aki sam teng:\nHihpen hi ci-a ciaptehna hihnatawh kisai pawlkhat: UNHCR cardte / kipawlna cardte / Gamkhat pan gandangkhat ah thukhun om banginluttheih na laibu(passports) cihte hi dinga akibawl masa pen (origin) leh akiteikhiatna (meihtuu-copies)te;\nNupa kitenna letmat, nulehpate kikhenna letmat (azenzen in aom thieh leh) – akibawl masa pen (origin) leh leh akiteikhiatna (meihtuu-copy);\nZato pan in nausuak mah hi cih kipsakna lai, ahihkei leh azenzen in nau inn aa asuak ahih leh palik zum ah thuzaksak na lai -akibawl masa pen (original:\nNausuah minkhumna nausuak lai(original) akibawl masa pen leh (meihtuu) aki teikhiatna\nNausuah ma aki-ciaptehna laibu (nauneih sittelna laibu) – (original) akibawl masa pen\nAzenzen in Muslim ahilo kiteng nailo numeilehpasal kopkhat nahih uh leh naungek i apa keimah hi ing aci pen in nausuak lai ah nau i anu tawh (sign) minthuu kawm ding uh hi. Tuabang na hih kei uh leh nausuah na letmat tung ah apa min kikhumlo ding hi.\nAhih theih leh Malay-kampau asiam khat in hong panpih theina ding ngaihsut piakna kong nei uh hi.\nAzenzen in anu mawhhi ci a akiciamtehte kikepna (detention) aom laitak nausuak ahih leh tua mawhhi ci a akiciamtehte omna lawaka thuneite’n nausuah minkikhumna ding leh nausuak letmat ngahtheih nading hong panpih ding huh aa, naungek leh anu pen hlawaka thuneina aom bangin amau kepna nuai ah omlai ding hu hi.\nKua’n hihthei ding?\nNulehpa-te phalna angah, thukhun zuai a akem akhoite, ahih kei leh nausuah ciang in naumin khum dan sep leh bawl atelsiam mite’n akisam laikung laidalta akicing aa aom nak leh semthei uh hi.\nGammite minkhumna zum (JPN) koilai ah om hiam?\nHihteng ah aomna mun khat peuh ah na paithei hi:\nAzenzen in Kuala Lampur ah na tangek minkhumna nabawk theih ding aleh na pai nading uh zum kong deihsak na pen uh:\nBangunan Kerajaan Jalan Duat (Kompleks Kerajaan Tuanku Abdul Halim\nPublika Dutamas, 1, Jalan Dutamas, Solairs Dutams,\nNa UNHCR file sungah asuak thak naungek koicibangin khumguang ding?\nAzenzen in UNHCR tawh minkikhum sa na hih leh,naungek suakthak pen nang file sungah luutpin in gawnkhawm thei hi teh.\n,strong>Kalsuan 1 na: Nausuak letmat nei masa in\nAtung aa hong kigensa asuakthak maumin khumdan ding teng nazuai khitciangin, UNHCR na File ah na naungek minkhum nading akisam nausuk lai na ngah ding hi.\nKalsuam 2 na: UNHCR zun ah pai in\nNiciamna ngahlo pi in khatguak bek UNHCR zum ah paiding kiphal lo hi, ahihzong in na file sung ah asuakthak nau khum ding nahih leh hong ki lutsak ding hi.Hih vaitawh kisai ngimna in sangkah ni Khatni pan in sangkah ni Ngani kikal zingsang lam nai 8:00am pan 11 am ciang, naungek tawh zum ah nong paikhwmpih thei ding uh hi. Napuak/naken’ ding akisam pen na UNHCR laidalthupite leh na naungek i nausuahna letmat cihte ahi hi.\nCIAPTEHNA: COVID-19 lauhuai na hang in, tulaitak UNHCR zum sung ah alut ding kuamah kisang kipallo hi. Niciamna neilopi in UNHCR zum ah hepihna tawh hongzuan/hongpai kei un. Innkuampite guanluutna tawh kisaite pen, hehpihna tawh Mikikhumnate thukin om huna kiho pah ziau theih nading aa akibawl telephone gui (hotline) 017-614 3810 ah zingsang 8.00 am pan nitak 4.00 pm, Sangkah ni Khatni pan sangkah ni Nhaini dong, kizopna na bawl un.


url: =Global Buanli Family: Tulaai Leitung Thuthang tuamtuam updates November1, 2013\nTulaai Leitung Thuthang tuamtuam updates November1, 2013\n· Zomi te in Mikaangte ongbawlsak Zolai ineihzawh kum 100 cinna Jubilee Kawlpi khua Tahan tuiphum biak innpi ah nopcitak in October 30-November 3 ZCLS makaihna tawh akibawl laaitak ahihi.\n· Ongtungding November 4-5 sung Pyidawtha khua Tuiphum Biak innpi ah ZCLS makaihna tawh Zolai tawh laai kihawm tuamtuam te pan Editors te, Zolai kum 100 pawl makaai te leh Lailam uk kheempeuh in thukikupna neiding uha, Zin atawmpeen mi 80 bangding in kilam en hi.\n· Kawlgam sung kachin state Laiza khuapi nawl a om Kawlgambup saangnaupang gaalkaap ABSDF saklam te phualpi ah Kawlgam bup saangnaupang gaalkaap omzawh kum 25 cinna Silver Jubilee 11/01/13 ni in nopcitak in bawlziahziah uhhi.\n· Tulaaitak Kachin gam Laiza khuapi a UNFC kici mualtungmi thautawi kipawlna khawmpi ongtaksuak in kawlgambup gamvaai kikuptheihnadong ongtun baan ah November khasung in Kawlgambup kilemna suaikaihna dong ongpiangding in kalam en hi ci in Kawlgam President U Thein Sein in 11/01/13 ni in Kawlgam Radio pan in taangkokhia hi.\n· Kachin gam Laiza khuapi akibawl UNFC kici Mualtungmi thautawl makaaite khawmpi anithumna 11/01/13 ni in nuamtak in zothei uh a, Kawlgam kumpi tawh kihociang thusunziading kithukimna hoihkhat ngahtheita uhhi. Tuabaan ah Kawlgam kumpite tawh kihociang UN te leh China te atheihpihding in sappeelmawhding in khensatna nei uhhi.\n· American Gaalvanleeng Drone kici ahawlpalo tuithe vaanleng te simna hang in Pakistan gam sung a kibusa Taliban makaaipi Hakimullah Medsud leh adang mi 3 November 1, 2013 ni in Waziristan state , Miram Shah khuano ah si hi ci in Pakistan thukan te in genkhia uhhi. US te hipa omna atheihnading un $1,000,000 sumpia in acial uh ciang athatlumzo uh ahihi.\n· USA gam Los Angelis Vanleeng tualpi ah 11/01/13 ni in tangvaalno Paul Ciancia kici kum 23 khat in miphial kaap a, Ulian mikhat si in pawlkhat liam uhhi.\n· Sumvaai a gamdang ah avabu Thailand Prime Minister luui Thakson Shinawatra agam aciahkiktheihnading thukhun thakkhat Thailand Lower House pan palaai 500 in nai 19 sung akinial khit uhciang 11/01/13 ni in thukimna khat ngahta uhhi.\n· China gam sung ki uk tuamna angah Guangxi sung ah puakphangphang bawlna company pi khat 11/01/13 ni in meikaang a, 11 si in mi 17 naakliam hi ci in state media in genkhia uhhi.


url: =Malaysia, Gombak vengsung ah Police te’n damiah khat kaplum :: ZOMI DAILY\nposted on 9 March 2018 at 10:47 pm UTC+9:30 Lomkholna: Malaysia, News, Sawltak, World\nMalaysia, Gombak vengsung ah hiamtawi damiah “Robber” khat Police te’n thautawh kaplum cih theStar pan kiza hi. Bombak, Templer Saujana geinai ah Police te’n akaplup uh hi a, adang damiah mi 2 te taisuah uh cihi.\nHih buaina thupiangpen tuni Friday (March 9) zingsangtunglam in thupiang ahihi. Selangor Serious Crimes Unit te’n khuasung siansuahding in Operation (Operasi) abawllaitak in hih damiah te mukha uh ahih manin, akaplup uh ahihi.\nGombak Police Operations Center panin amau vengkuam sungah innbuluhsawm om cih akitheih ciangin tuathu pen Police te khatlekhat kizasak sawnpah uhhi.\nTualaitak in Selangor Serious Crimes Unit te’n muanmawhhuai pasal mi 3 mukha uhhi. Police te’n tua muanmawhhuai asakpian mi 3 te khawlsak in, thusitna aneihsawm uhciangin tua damiah mi 3 te’n buaina kipansak cihi.\nDamiah mi 3 te lakpanin khatpa in temta namsau khattawh Police te satsawmmawk ahih manin, Police te’nzong ahunlap in thauzatloh phamawh ahih manin, thautawh akap uh cihi. Tua namsau tawipa pen aphual ah kaplum theipah uh a, adang mi 2 tepen taisuah uhhi ci’n Selangor police chief Comm Datuk Mazlan Mansor in genkhia hi.\nTua damiah khat akaplupna phualpanin damiah te vanzat namsau, innbuluh ciangin avanzat cihte kimankhia cih kiza hi. Malaysia gamsungah migilo, damiah guta cihte Police te’n kaplum zelzelsam uh a, ahi zongin beibaihtuak tuanlo hi 🙂 Sawltak #zomidaily\nPrevious: Zogam nunnuam ding la hong pian’khiatna ~ Lengtong Pauno\nNext: Malaysia, Selangor aom inn kilamsan khat kicim, mi 1 si, 5 liam


url: =Tedim ICU Building khuambulte thungetna tawh apna kinei :: ZOMI DAILY\nposted on 19 May 2020 at 9:59 pm Lomkholna: News, Tedim, Zomi\nTedim Zatopi Vaikin Panpih Committee makaihna tawh akilam laitak ahi Tedim ICU Building khuambulte thungetna tawh apna May 19, 2020 nai 1:00PM hunin kinei hi, cih thu kiza hi. Hih hun sungah pawlpi tuamtuam pan Biakna Sia pawlkhat kihelthei in State Hluttaw mipi palai Pu Thangkhup, Tedim gqm huam sung hausapipa AD U Hla Soe, Tedim Zatopi Siavuanpipa Dr. Zaw Myint Naing, Khuanu/Khuapate leh ZYA President Pa Gigin te zong kihel thei uh hi.\nSiavuan lpipa in “A piakhia mimal kim tung leh a gel avaihawm mimal kim tungah lungdam mahmah hi. Kei theihna ciangah kum zalom sungah mipi hanciamna tawh mapang khawm a hih dan innpi lam pen Tedim Khuapi adingin a masapen zong ahihman in angtang huai mahmah hi” ci-in gen hi.\nKhuambulte apna leh Lai Siangtho simna Rev. Suan Khen Mung leh Fr. John Deng Cin Khup in hong neihsak in, nasemte ading leh van leh nate apna Rev. Dr. Thuam Khan Thang in hong neihsak a, tawpna thupha piakna Rev. Thang Khawm Pau in hong neisak hi cih kiza hi.\nICU Building Committee Secretary ahi Rev. Vungh Suan Mung in “Building ading Kyats Tein 1000 val abei ding lakah Tein 700 val kingah khin ta a, ICU Building ihzawh ciang Kumpite tungah apna ki nei ding hi” ci-in gen a, President Pa Hang Khan Lian in ” inn dawl 2 hi dinga atungah lupna 4, akisap mahmah leh 8 akikoih theiding leh inn nuai pen VIP khan hi ding cih leh lupna tuni ciang pen 8 kingah khinta in 3 pen van leh na teng kimkhinta hi” ci-in Tedim Post tungah gen hi.\nTedim ICU Building pen May 12, 2020 ni in nasep akipan hi a, a manlang pen kha 2 sung ki zawh sawm hi cihzong kiza hi. Tedim Post\nEtteh huai Saizang Khuabup\nTedim ICU Lam Na Ding Saizang Khuabup Mintawh Dangka 400000/-Tuni Piakna Nei… Tulainatna hang in ei zomi sung ah natna neite muntuamtuam ah kepnading kuaman hongdeih lohciang ICU inn neihzawh nading committee hong kipankhia aa,hivai ah panpih zawh nading saizang khuabup neihzahzah kikai khawm thiamthiam in ngahzahzah committee te tung ah tuni Hausapa tawh piakna nanei ung…. A vaihawm a geel a gim a tawl khempeuh Topan thupha tawh hongdimkik saktahen.\nPrevious: Nungak hel dan tuamtuam ~ Hau Za Cin\nNext: Kiteen dan a tuamtuam ~ Tual Khan Suan


url: =Paan Singh Tomar 2010 Hndi Movie 400MB WEB-DL Download khatrimaza - Worldfree4u Movies Download in HD all Quality\nHome » Bollywood » Paan Singh Tomar 2010 Hndi Movie 400MB WEB-DL Download khatrimaza\nPaan Singh Tomar 2010 Hndi Movie 400MB WEB-DL Download khatrimaza\nPaan Singh Tomar 2010 Hindi Movie 400MB WEB-DL Download on Worldfree4u. Paan Singh Tomar 2010 Hindi Movie 400MB WEB-DL Download khatrimaza and film Zilla.Bollywood Movies – Moviespapa.co Paan Singh Tomar 2010 Hindi Movie 400MB WEB-DL Download khatrimaza in 420p,300mb Download from khatrimaza, Filmywap, and 9xmovies. Paan Singh Tomar 2010 Hindi Movie 400MB WEB-DL Download is trending on Worldfree4u and film Zilla.\nPaan Singh Tomar 2010 Hindi Movie Download khatrimaza\nPaan Singh Tomar 2010 Hindi Movie 400MB WEB-DL Download on Worldfree4u khatrimaza and filmyzilla.Bollywood Movies – Moviespapa.co Paan Singh Tomar 2010 Hindi Movie 400MB WEB-DL Download khatrimaza in 420p,300mb Download from khatrimaza, Filmywap and 9xmovies. Paan Singh Tomar 2010 Hndi Movie 400MB WEB-DL Download is trending on Worldfree4u and filmyzilla.\n300mb movies8xmovies.xyz Worldfree4u 8XMovies.info 300mb movies Download9xmoviesBengali MovieBengali Web SeriesbollywoodBollywood MovieDual Audio Moviefree movie downloadfreshmazafull movieHindi Dubbed MovieHindi MovieHindi Web Serieshollywood movie downloadKabir singhKabir Singh (2019) Hindi Moviekhatrimazakhatrimaza bollywoodKhatrimaza Hollywood Moviekhatrimaza moviesmovie downloadpaan singh tomar 2010 hndi movie 400mb web-dl downloadpunjabi moviesSouth Indian MovieTollywood Movie.Web OriginalsWeb Seriesweb series worldfree4uworld free4u.com bollywoodWorld4Freeworld4free movie download Worldfree4uworld4movies bollywood hindiworld4movies downloadWorld4uFreeWorldfree4uworldfree4u bollywoodworldfree4u bollywood moviesworldfree4u moviesworldfree4u web series\nOct 16, 2019 - Posted by\tworldfree4u - 1 Comment\nOne Response\tto “Paan Singh Tomar 2010 Hndi Movie 400MB WEB-DL Download khatrimaza”\nOnce Upon a Time in Mumbai Dobaara! 2013 Hindi 450MB HDRip ESub Download khatrimaza - 8xmovies.Download says:\n[…] Paan Singh Tomar 2010 Hndi Movie 400MB WEB-DL Download khatrimaza […]